زانکۆی ڕاپەڕین - بۆ یه‌كه‌مین جار توێژه‌ری ساڵ دیاریكرا\nبڵاوکراوەتەوە لە 11 کانونی یەکەم 2018 . سەردانەكان: 165\nبە چاودێری و ئاماده‌بونی (د.یوسف گۆران) وەزیری خوێندنی باڵا و توێژینەوەی زانستی، وه‌زاره‌تی خوێندنی باڵا و توێژینه‌وه‌ی زانستی له مه‌راسیمێكدا بۆ یه‌كه‌مین جار توێژه‌ری ساڵی دیاریكرد و، (٢٢) توێژه‌ری له زانكۆكی كوردستان خه‌ڵات و ڕێزلێنانی وه‌زاره‌تیان پێشكه‌ش كرا.\nله‌و ڕێوڕه‌سمه‌دا، كه ڕاوێژكاری وه‌زیری خوێندنی باڵا و توێژینه‌وه‌ی زانستی و، سەرۆکی زانکۆ حكومی و تایبه‌ته‌كان و، به‌ڕێوه‌به‌ره گشتیه‌كانی فه‌رمانگه‌كانی دیوانی وه‌زاره‌ت و، یاریدەدەری سەرۆکی زانکۆکان بۆ کاروباری زانستی و، ڕاگری پەیمانگه تایبەتەکان و، بەڕێوەبەرانی دڵنیایی جۆری و متمانە بەخشین، ئه‌مڕۆ سێ شەمە ڕێکەوتی (٢٠١٨/١٢/١١) لە (هۆتێل دیڤان) به‌ڕێوه‌چو، له‌سه‌ره‌تادا ئاماده‌بوان به ساتێك بێ ده‌نگی ڕێزیان له شه‌هیدانی ڕێگه‌ی ڕزگاریخوازی گه‌له‌كه‌مان گرت، پاشان د.یوسف گۆران وه‌زیری خوێندنی باڵا و توێژینه‌وه‌ی زانستی وتارێكی پێشكه‌شكرد.\nسه‌باره‌ت به كار و پڕۆژه‌كانی وه‌زاره‌ت له‌ماوه‌ی ڕابردودا، وه‌زیری خوێندنی باڵا و توێژینه‌وه‌ی زانستی ڕایگه‌یاند: لە ساڵی (٢٠١٤)ەوە تا ئێستا بۆ گەشەپێدانی توێژینەوەی زانستیی کۆمەڵێک هەنگاوی کرداریمان ناوە، کە گرنگترینیان پرۆسەی ڕیزبەندیی نیشتیمانی و، دامەزراندنی ئەنجومەنی توێژینەوەی زانستی بو، وتیشی توێژینەوەی زانستی لە نێو ڕیزبەندیی نیشتیمانیدا پشکی شێری پێدراوە، چونکە قورسایی پێوەرەکان لەبەر ڕۆشنایی دیدگای و له پێشینه‌ی ئەولەویاتی وەزارەت داڕێژراوە، خۆشبەختانە لە ماوەی چوارساڵی ڕابردودا توێژینەوەی زانستی لە هەرێمی کوردستان بەرەوپێشچوونی بەرچاوی بەخۆوە دیوە، وه‌زیری خوێندنی باڵا و توێژینه‌وه‌ی زانستی ڕونكردنه‌وه‌ی زیاتر له‌وباره‌یه‌وه داو وتی: ئه‌گەر بە وردی لە داتاکانی ڕیزبەندیی نیستیمانی بڕوانین دەبینین بە بەراوردکردنی ساڵانی (٢٠١٥ تا ٢٠١٨) ژمارەی فاکتەری کاریگەری کۆکراوە لە بڵاوکردنەوەی توێژینەوەی زانستیی لە گۆڤارە زانستییە ئاستبەرزەکانی جیهان (Web of Science / ISI ) بە ڕێژەی (% 586) زیادی کردوە و، ژمارەی توێژینەوە بڵاوکراوەکان لەو گۆڤارانەی کە ئیندێکس کراون لە (Web of Science and Scopus) بە ڕێژەی (%٧٠٠) زیادی کردوە، بۆ ئه‌وه‌ش د.یوسف گۆران ڕایگه‌یاند: ئه‌و داتا و ئامارانه پێمان ده‌ڵێ بەڵێ، کە هەرێمی کوردستان، زانکۆکانی کوردستان، مامۆستاکانی کوردستان، توانایەکی زۆریان هەیە، بەڵام ئەوەی پێویست بو ئێمە وەکو وەزارەت بیکەین، ئەوە بو ئەو توانایانە ئاڕاستەی ئەو شوێنانە بکەین کە پێویستە، ئەوەش شتێک نەبوە کە ئێمە دروستمان کردبێت لە ناو مامۆستاکانی زانکۆ، بەڵام ئەوە تەنها ڕێگەیەک بوە نیشانداوە، کە ئێمە چۆن دەکرێ بەشداربین لە زیادکردن و بەرزکردنەوەی ئاستەکە و، چۆن وابکەین لەسەر نەخشەی جیهانی زانستیدا دەربکەوین. وه‌زیری خوێندنی باڵا و توێژینه‌وه‌ی زانستی ئاشكراشیكرد، كه ئاستی گوگڵ سایتەیشن بۆ توێژەرانی کوردستان لە نێوان ساڵی (٢٠١٥تا ٢٠١٨) بە ڕێژەی (% ٧٠٠) زیادی کردوە، وتیشی ئەم ژمارانە ئاماژەی دڵنیاکەرەوەن، کە زانکۆکانی هەرێمی کوردستان لە توانایاندا هەیە لەبواری توێژینەوەی زانستیدا هەنگاوی گەورە بنێن.\nهەر سه‌باره‌ت به‌بایه‌خدانه‌كانی وه‌زاره‌ت به توێژینه‌وه‌ی زانستی، وه‌زیری خوێندنی باڵا و توێژینه‌وه‌ی زانستی ڕونكردنه‌وه‌ی زیاتر له‌وباره‌یه‌وه دا و ڕایگه‌یاند: لە سەردەمی کابینەی هەشتەمدا توانیمان پڕۆژەی دامەزراندنی ئەنجومەنی توێژینەوەی زانستی (National Research Council) بخەینە بواری جێبەجێکردنەوە، وتیشی ئەم ئەنجومەنە بەرپرسیار دەبێت لە داڕشتنی سیاسەتی گشتی توێژینەوەی زانستی لە هەرێمی کوردستان و، دەستەبەرکردنی سەرچاوەی دارایی بۆ ئەو توێژینەوانەی کە دەچنە خزمەتی چارەسەرکردنی پرسەکانی هەرێمی کوردستانەوە، ڕاشیگه‌یاند: ئێمە لە هەنگاوی یەکەمدا (٢٥٠) ملیۆن دینارمان تەرخان کرد و، بە خشرا بە (حەوت پرۆپۆزەڵی زانستی)، هیواشی خواست خولی پێنجەمی پاڕلەمانی کوردستان کار بکات بۆ چەسپاندنی بودجەی ئەنجومەنی توێژینەوەی زانستی لە یاسای بودجەی هەرێمی کوردستاندا، وتیشی نابێت توێژینەوەی زانستی لە بودجەی گشتیدا فەرامۆش بکرێت، چونکە لەسەرتاسەری دونیا تا دێت گرنگی زیاتر بەتوێژینەوەی زانستیی دەدرێت و، بودجەی ساڵانەی توێژینەوە و پەرەپێدان تا دێت ڕوو لە زیادبونە، بۆ ئه‌وه‌ش ڕایگه‌یاند: لە سەر ئاستی جیهان بودجەی توێژینەوە و پەرەپێدان بەپێی ڕاپۆرتەکانی دامەزراوەی (وێڵد بانک) لە ساڵی (١٩٩٦) دا (٥٢٢) بلیۆن دۆلار بوە و، لە ساڵی (٢٠١٨)دا گەیشتۆتە نزیکەی (٢.١٩) تریلیۆن دۆلار ، ئەوەش مانای ئەوەیە، کە وەبەرهێنان لە توێژینەوە و پەرەپێدان لەسەر ئاستی دونیا ڕۆژ لە دوای ڕۆژ ڕو لە زیادبونە، بۆیه ئێمه‌ش وه‌ك كۆمه‌ڵگه‌ی ئه‌كادیمی و زانكۆكان پێویسته جه‌خت له‌سه‌رئه‌وه بكه‌ینه‌وه، كه ده‌بێ بودجه‌یه‌كی تایبه‌ت بۆ توێژینه‌وه هه‌بێ.\nبۆ یه‌كه‌مین جار (٢٢) توێژه‌ر خه‌ڵات ده‌كرێن\n١-کارزان عبدالمحسین محمد\n٢-کاروان وەسمان قادر\n٣-شوجاع الدین بکر عەزیز\n٧-هەکار عبدالکریم سەعید\n٨-نیضال عبدالقادر محمد\n٩-هیوا عومەر ئەحمەد\n١١-هاوکار سالار ئەحمەد\n١٨-ئەحمەد بایز ئەحمەد\n١٩-حەسەن هادى عەبدوڵلا\n٢٠-هێشوو سلێمان رەحمان\n٢٢-نزار رەئوف عەبدوڵا


کوردیپێدیا - ئەریف ئۆسۆ (دڵشێر قەندیل)\n✌ ئەریف ئۆسۆ (دڵشێر قەندیل) | پۆل: شەهیدان | زمانی بابەت: 🏳 کوردیی ناوەڕاست\n➕ ئەم بابەتە لەلایەن: (م. ب.)ەوە لە: Jun 5 2016 7:12AM تۆمارکراوە\n✍ ئەم بابەتە بۆ دواجار لەلایەن: (م. ب.)ەوە لە: Jun 5 2016 7:15AM باشترکراوە\n📷 فایلی وێنە 1.0.1 34 KB Jun 5 2016 7:12AM م. ب.


نوێنەرایەتی حکومەتی هەرێمی کوردستان - تاران - سه‌رۆك كۆمارى توركیا پێشوازى له سه‌رۆكى حكوومه‌تى هه‌رێمى كوردستان دەکات\nپەیامی پیرۆزبایی سەرۆکی حکومەتی هەرێمی کوردستان بەبۆنەی جەژنی قوربان\t- پێنج شەممە, 30 تەمموز 2020 17:51\nسه‌رۆک نێچیرڤان بارزانی پیرۆزبایی له بزووتنه‌وه‌ی گۆڕان ده‌کات\t- شەممە, 25 تەمموز 2020 20:16\nرۆژی پێنجشەممە 2019/11/28 رەجەب تەیب ئەردۆغان، سەرۆك کۆماری تورکیا لەکۆشکی کۆماری لەئەنقەرە پێشوازی لە مەسرور بارزانی، سەرۆکی حکوومەتی هەرێمی کوردستان كرد.\nله کۆبوونه‌وه‌كه‌دا، بارودۆخى سیاسى و ئاسایشى ناوچه‌كه تاوتوێكرا و جه‌خت له پێشخستنى په‌یوه‌ندییەکانی هه‌ولێر و ئه‌نقه‌رەو رۆڵى هه‌رێمى كوردستانى له سه‌قامگیرى ناوچه‌كه كرایه‌وه.\nسه‌رۆكى حكوومه‌تى هه‌رێمى كوردستان دووپاتیكرده‌وه، هه‌رێمى كوردستان فاکتەرى سەقامگیریی ئاسایش و ئارامى ده‌بێت له ده‌ڤه‌ره‌كه و خواستى هه‌رێمى كوردستانیشى بۆ پەرەپێدانی په‌یوه‌ندییەکان، به تایبه‌ت له بواره‌كانى بازرگانى و ئابوورى پیشاندا.\nله كۆبوونه‌وه‌یه‌کیشدا له‌گه‌ڵ مەولوود چاوشئۆغڵو وه‌زیرى ده‌ره‌وه‌ى توركیا، گفتوگۆ له باره‌ى پێشهاتەکانی ناوچەکە و چۆنیەتی بەرەوپێشبردنی پەیوەندییە دووقۆڵییەکان كرا، بە تایبەت بابەتە پەیوەندیدارەکانی بواری بازرگانی و ئابووری.\nلە دوای ئەو کۆبوونەوەیە، سەرۆکی حکوومەتی هەرێمی کوردستان و وه‌زیرى ده‌ره‌وه‌ى توركیا کۆنفرانسێکی رۆژنامەوانی هاوبەشیان ئەنجامدا و باسیان لە وردەکاری کۆبوونەوەکە کرد و وەڵامی رۆژنامەنووسانیان دایەوە.\nسەرۆکی حکوومەتی هەرێمی کوردستان لە کۆنفرانسە رۆژنامەوانییە هاوبەشەکه‌دا گووتی: گفتوگۆی گرنگی لەسەر ئاستەکانی سیاسی و ئابووری لەگەڵ وەزیری دەرەوەی تورکیا ئەنجامداوە.\nسەرۆکی حکوومەتی هەرێمی کوردستان جەختی لەسەر گرنگی بەرقەرارکردنی ئاسایش لەناوچەکەدا کردەوە و روونیکردەوە، سەقامگیری لە بەرژەوەندی هەموو لایەکدایە.\nسەرۆکی حکومەتی هەرێمی کوردستان راشیگەیاند، بەرەوپێشچوونی باش لە گفتوگۆکانیاندا لەگەڵ حکوومەتی فیدڕاڵی عێراق بەدیھاتووە، بە ئاراستەی چارەسەرکردنی تەواوی کێشەکان.\nسەرۆکی حکوومەت ستایشی هاوکاری حکوومەتی تورکیای لەگەڵ نەتەوەیەکگرتووەکان لە بارەی میوانداریکردنی پەنابەرە سوورییەکان کرد و هیوای خواست خۆویستانە بگەڕێنەوە ناوچەکانیان، نەک بە زۆرەملێ.\nلە وەڵامی پرسیاری رۆژنامەنووساندا، سەرۆک وەزیران رایگەیاند هەرێمی کوردستان پەیوەندی زۆر گرنگی لەگەڵ تورکیا هەیە و گوتی نابێت خاکی هەرێمی کوردستان لەلایەن هیچ گرووپێکەوە بۆ هێرشکردنە سەر وڵاتانی دراوسێ بەکاربهێندرێت.\nمەسرور بارزانی، سەرۆکی حکوومەتی هەرێمی کوردستان، رۆژی پێنجشەممە 28ی تشرینی یەکەم (نۆڤێمبەر) 2019 گەیشتە ئەنقەرە، وەک یەکەمین سەردانی فەرمی بۆ دەرەوەی هەرێمی کوردستان لە دوای دەستبەکاربوونی وەك سەرۆکوەزیران.\nRead کد خبر: 2271\nسه‌رۆك نێچیرڤان بارزانى و زه‌ریف دۆخى ناوچه‌كه تاوتوێ ده‌كه‌ن


فۆڕمی تۆمارکردنی بابەت | ئەنجومەنی وەزیران رایدەگەیەنێت، حکومەت پێداچوونەوەی بە سەر‌جەم خزمەتەکاندا کردووە کە ژمارەیان زیاتر لە (442) خزمەتی تایبەت بە هاووڵاتیان و (279) جۆر خزمەتی گشتییە\nپێشنیوەڕۆی ئەمڕۆ چوارشەممە 17-1-2018 بە سەرۆکایەتیی بەڕێز #نێچیرڤان بارزانی#، سەرۆک وەزیران و بە ئامادەبوونی بەڕێز #قوباد تاڵەبانی#، جێگری سەرۆک وەزیران، ئەنجومەنی وەزیرانی هەرێمی کوردستان کۆبوووە. سەرەتا بەڕێز نێچیرڤان بارزانی باسی لە گفتوگۆ تەکنیکییەکانی نێوان هەولێر و بەغدا کرد کە لەلایەن چەند لێژنەیەکی حکوومیی هەرێمی کوردستان و عێراقەوە لەسەر فڕۆکەخانەکان، دەروازە سنوورییەکان، بەنداوەکان، نەوت و مووچەی هەردوو وەزارەتی تەندروستی و پەروەردە دەکرێت و ئه و هەنگاوەی بە ئەرێنی لە قەڵەمی دا، هیوایشی خواست زوو بگەنە چارەسەری کۆتایی بۆ کێشە هەڵپەسێراوەکانی نێوان هەرێمی کوردستان و حکوومەتی عێراقی فیدراڵ. بەڕێزیان باسی لە پەیوەندیی تەلەفۆنیی دوو ڕۆژ لەمەوبەری نێوان خۆیان و بەڕێز ڕیکس تیلەرسن وەزیری دەرەوەی ئەمەریکای کرد کە تیایدا گفتوگۆی لیژنە حکوومییەکانی هەرێمی کوردستان و حکوومەتی عێراقی فیدراڵ، پرۆسەی چاکسازی و شەفافیەت لە هەرێمی کوردستان، دۆخی ناوچە جێناکۆکەکان، هەوڵدان بۆ نوێکردنەوەی یارمەتییەکانی ئەمەریکا بۆ پێشمەرگە تاوتوێ کرا و بەڕێز تیلەرسن پشتگیریی ئەمەریکای بۆ هەرێمی کوردستان و حکوومەتێکی بەهێز لە هەرێمی کوردستان دووپاتکردووە. بەڕێز نێچیرڤان بارزانی هەروەها باسی لە دوا سەردانی خۆیان بۆ ڤاتیکان و کۆبوونەوەیان لەگەڵ قەداسەتی پاپا فرەنسیس کرد و ئاماژەی بەوە دا کە قەداسەتی پاپا پشتگیریی خۆی بۆ هەرێمی کوردستان و پێکەوەژیانی پێکهاتە نەتەوەیی و ئایینییەکانی لە هەرێمی کوردستان دەربڕیوە و ئامادەیی نیشانداوە کە لە نێوەندە نێودەوڵەتییەکاندا هانی چارەسەرکردنی کێشەکانی نێوان هەرێمی کوردستان و حکوومەتی عێراقی فیدراڵ بدات. ئینجا هەر یەکە لە بەڕێزان مەولوود باوە موراد وەزیری گواستنەوە و گەیاندن بە وەکالەت، #ڕێباز حەملان# وەزیری دارایی و ئابووری، ئاشتی هەورامی وەزیری سەرچاوە سروشتییەکان و کەریم شەنگالی وەزیری ناوخۆ، پو‌ختەیەکیان دەربارەی دیدار و کۆبوونەوەکانی چەند ڕۆژی ڕابردوویان لەگەڵ لیژنە پەیوەندارەکانی حکوومەتی عێراقی فیدراڵ پێشکەشکرد و ڕوونیان کردەوە کە کۆبوونەوەکان لە کەشێکی ئەرێنیدا بەڕێوەچوون و هیواخوازن لە ماوەیەکی نزیکدا، دەرەنجامە ئەرێنییەکانی ئه و دیدار و کۆبوونەوانە دەرکەون و ڕێگە بۆ دەسپێکردنی دانوستان و چارەسەرکردنی هەموو کێشەکانی هەولێر بەغدا خۆش بکەن. پاشان بەڕێز قوباد تاڵەبانی، جێگری سەرۆک وەزیران لە چوارچێوەی پلانی چاکسازیی حکوومەتدا ڕاپۆرتێکی سەبارەت بە پڕۆژەی خزمەت خستەڕوو و ڕایگەیاند حکوومەت دەبێت بە باشترین شێوە خزمەتەکانی خۆی بە هاووڵاتیان بگەیەنێت، بۆیە ئەم پڕۆژەیە حکوومەت له و ڕووەوە ڕێکدەخات و هاووڵاتیانیش باشترین خزمەتیان پێشکەش دەکرێت. ڕوونیشيکردەوە کە ئامانج لە پڕۆژەی خزمەت باشترکردنی ئاستی خزمەتەکان بۆ هاوو‌ڵاتیان و کەمکردنەوەی ڕۆتینە لە دامودوزگا حکوومییەکاندا. بەڕێزیان ئاماژەی بەوەشکرد حکوومەت پێداچوونەوەی بە سەر‌جەم خزمەتەکاندا کردووە کە ژمارەیان زیاتر لە (442) خزمەتی تایبەت بە هاووڵاتیان و (279) جۆر خزمەتی گشتییە. هەروەها ڕوونیکردەوە کە حکوومەت مەبەستیەتی بەم پڕۆژەیە سیستەمی یەکپەنجەرەیی پەیڕه و بکات بۆ ڕاییکردنی مامەڵەی هاووڵاتیان، بەشێکیش لەم خزمەتانە لە ڕێگەی ئینتەرنێتەوە پێشکەش بکرێن. پرۆژەکە ئاراستەی وەزارەتەکان کرا بۆ ئەوەی لە ماوەی مانگێکدا لەپێناو دەوڵەمەندکردن و باشترکردنیدا، دید و سەرنج و تێبینیی خۆیان لەسەر بدەن و دوای ئەوەی لە ئەنجومەنی وەزیران پەسەند دەکرێت، بخرێتە بواری جێبەجێکردنەوە. لە کۆتاییدا بەڕێزان وەزیرانی یەکگرتووی ئیسلامیی کوردستان کە دوێنێ بڕیاری کشانەوەیان لە حکوومەت دا، سوپاس و پێزانینی خۆیان بۆ بەڕێزان سەرۆک وەزیران و جێگری سەرۆک وەزیران و ئەندامانی کابینەی حکوومەت نیشاندا بۆ ئه و ماوەیەی کە پێکەوە کاریان و دووپاتیانکردەوە کە لە ماوەی کارکردنیاندا هەموو پشتگیرییەکی سەرۆکاتیی حکوومەتیان بۆ ڕاپەڕاندنی ئەرک و کارەکانیان هەبووە. لای خۆیەوە بەڕێز سەرۆک وەزیران، وێڕای سوپاسکردنی وەزیرە بەڕێزەکانی یەکگرتووی ئیسلامیی کوردستان کە کار و ئەرکەکانیان بە باشی ڕاپەڕاندووە، نیگەر‌انیی خۆی و حکوومەتی بۆ بڕیاری کشانەوە لە حکوومەت نیشاندا و دووپاتی کردەوە کە ئەم بڕیارەی یەکگرتووی ئیسلامی لە کاتێکی گونجاودا نەبووە و لە بەرژوەندیی هەرێمی کوردستان و خۆیاندا نییە. #17-01-2018#


چۆن منداڵەکانمان فێر بکەین تا سەربەرز و شکۆمەند بن (عیزەتی نەفسیان ) هەبێت؟\nسەربەرزی و شکۆمەندی باوەڕێکە لای تاک کە ئەرزش و گرنگی بەخۆی بدات، عیزەتی نەفس لای مناڵ گرنگیەکی زۆری هەیە.\nئەو مناڵانەی پەروەدە ناکرێت لەسەر ئەوەی کەوا شکۆمەند و سەربەرز بن لە تەمەنی نەوجەوانی دا ڕوو لە چەندین کاری نابەجێ دەکەن لەوانە: جگەرە کێشان، واز هێنان یاخود خۆشنەویستنی قوتابخانە، توڕەیی، شەڕانی...هتد.\nهەموو ئەو سیفاتانەی کەباسمان کرد هۆکارن بۆ نەبونی عیزەتی نەفس لای مناڵ.\nدایک و باوک چۆن بتوانێت مناڵەی وا پەروەردە بکات کە عیزەتی نەفسی هەبێت؟\nچۆن دەتوانین بە چی ڕێگایەک عیزەتی نەفس لە مناڵ دا بەهێز بکەین؟\nلەم ڕاپۆرتەدا بە ١٠ خاڵ ڕێنیشانی باوکان و دایکان دەدەین تا بتوانن مناڵێکی بە عیزەت و سەربەرزو شکۆمەند پەروەردە بکەن.\n١. لە دوورە وە چاودێری مناڵەکەت بکە، بهێڵە خۆی بڕیاردەر بێت لەهەندێك لەکارەکانی دا.\nیەکێک لە گرنگترین کارەکانی دایک و باوک ئەوەیە کەوا مناڵەکەیان ئامادە بکەن بۆ چونە ناو کۆمەڵگا وە کەسێکی شیاو پێشکەشی کۆمەڵگا بکەن، هەرچەند بۆتان سەخت بێت بەڵام دەبێت لەهەندێك لە ئیش و کارەکانی تایبەت بەمناڵ ئیزنی ئەوە بدرێت کەوا مناڵەکە خۆی هەڵبژاردنی هەبێت با هەڵەش بکات، با لەهەڵەکانی دەرس وەربگرێت یاخود ئەگەر کێشەیەکی بۆ پێش هات با خۆی هەوڵی چارەسەرکردنی بدات، ڕێز لە هەوڵ و کۆششەکەی بگرە. هەرکات پێویستی بەیارمەتی بوو یارمەتی بدە نەک کارەکەی بۆ بکەیت.\n٢. زیاد لە پێوسیت هەڵنانی مناڵ کاریگەری نەرێنی دەبێت لەبری ئەوەی ئەرێنی بێت.\nعیزەتی نەفس، هەست بەئارامی، خۆشەویستی، سەربەخۆیی تاکەکان لە ئەنجامدانی کاری جیاوازە سەرچاوە دەگرێت، مناڵ دەبێت هەوڵ بدات و کاتی ئەوەی بدرێتێ تا تواناکانی خۆی بدۆزێتەوە.\nکاتێک مناڵ کارێکی باش ئەنجام دەدات تەشویق کردنی کارێکی باشە، بەڵام ئەگەر زیاد لە پێویست بێت کاریگەری خراپی دەبێت.\nکاتێک کە بەمناڵەکەت دەڵێیت تۆ کارەکانت زۆر بەباشی ئەنجام داوە بێ هەڵەیە! بەم وتەیەت وا لە مناڵەکەت دەکەیت ئاستی چاوەڕوانیەکانی بێتە خوارەوە و چیتر هەوڵ نەدات بۆ باشتر بوون، چونکە باوەڕ بەخۆبوون و عیزەتی نەفس لە ئەنجام دان و هەوڵدانی دووبارە دوای شکست دروست دەبێت.\nبۆیە هەمیشە هەوڵ بدەن کاتێک مناڵەکەت کارێک دەکات پێی بڵێ باشە، بەڵام هەوڵ بدە باشتر بێت.\nبۆیە زۆر هەڵنانی مناڵ دەبێتە هۆکاری لەبەین بردنی باوەڕ بەخۆبوون، چونکە سروشتی مناڵ وایە کاتێک دەزانێت کارێکبێ هەڵە ئەنجام داوە چیتر هەوڵ نادات بۆ باشتر بوون، یان هەوڵ دەدات هەموو کارەکانی بەو شێوازە ئەنجام بدات بەبێ هەڵە کەئەمەش لە ئەنجام دانی هەندێک کاری سەخت دا ئاستەمە.\nهەڵنانی بێ هودەی مناڵ دەبێتە هۆی گومڕایی ئەو مناڵە، بۆنمونە ئەگەر مناڵەکەت شێوازی ووتنی ووشەیەک بەهەڵە بڵێ و دایک و باوک پێی بڵێن زۆر باشەو بێ عەیبە ئەوا مناڵەکە چیتر باوەڕی بەخۆی نامێنێت و لە کۆتایشدا بۆی دەردەکەوێت کەوا هەڵنان و تەشویقی دایک و باوکەکان تەنها درۆیەک بووە لەگەڵیان کردووە.\nکاتێک بە مناڵ بوترێت بۆ زیرەکترین وباش ترین و بەتوانا ترین مناڵی، ئەوا لە ئایندەدا ئەو مناڵە تووشی چەند ڕووداوی ناخۆش و تاڵ دەبێتەوە لەژیانی کۆمەڵایەتی دا، چونکە دایکو باوک بەو کارە مناڵێکی لە خۆڕازی و خۆ بە گەورە زانیان پەروەردە کردووە، وە پێی وا دەبێت کەوا هەر کارێک کە دەیکات دروستە.\n٣. بهێڵە مناڵەکەت هەڵەی بچوک تەجروبە بکات.\nکاتێک کە مناڵەکەت هەڵەیەکی بچوک دەکات یەکسەر خۆت تێکەڵ مەکەو هەوڵ بدە تەنها بینەر بیت، هەوڵ بدە مناڵەکانت وا ڕابێنە کە خۆیان مەسئولیەتی کارەکانی خۆیان لە ئەستۆ بگرن، کاتێک کە دایک و باوک هەمیشە ڕێگرن لەوەی کە مناڵەکەی هەڵە بکات یاخود شکست بخوات و هەوڵی دووبارە هەستانەوە بدات.\nنمونە: کاتێک مناڵەکەت تازە پێ دەگرێت و دەست بەڕۆشتن دەکات کە کەوت خێرا ڕامەکە هەڵی بسێنەوە، باخۆی هەوڵی هەستانەوە بدات.\nکاتێک مناڵەکەت ویستی خۆی نان بخوات مەڵێ نا خۆم ئەت دەمێ با جلەکانت پیس نەبێت، بەڵکو بهێڵە با خۆی بیخوات.\n٤. بهێڵە مناڵەکەت خۆی هەڵبژاردنی هەبێت.\nکاتێک کە مناڵ خۆی هەڵبژاردنی دەبێت کە لەگەڵ تەمەنی دا بگونجێت ئەوا هەست بە هێز و سەربەرزی دەکەن، مناڵ لەتەمەنی دوو ساڵیەوە کەم کەم بیر دەکەنەوە لە ئەنجامی ئەو کارانەی کە دەیکەن. کاتێک کە مناڵ هەست بە سەرماو گەرما دەکات بهێڵە باخۆی ئەو جلانەی لەبەری دەکات هەڵی بژێرێت. دەبێت فێر بێت چۆن پارێزگاری لە جەستەی خۆی بکات، دوای ئەوە فێر دەبێت چۆن مەسئولیاتی هەڵبژاردنەکانی هەڵبگرێت.\n٥. بامناڵەکانتان لەئیشی ماڵەوە یارمەتیتان بدەن.\nبۆ بەهێز کردنی عیزەتی نەفس لەمناڵ دا دەبێت ئیجازەی ئەوەی بدرێتێ کە تواناکانی خۆی بەگەڕ بخات بۆیە پێویستە لە ئیش و کاری ماڵدا داوای یارمەتی لێ بکەیت و ئیشی پێ بسپێریت.\nبۆ نمونە کاتێک کە زۆر بچوکن و توانای ئەنجام دانی کاری قورسیان نیە، ئەوا لەکاتی دروست کردنی خواردن، ئامادەکردنی مێزی نانخواردن، قەدکردنی جلوبەرگ و رێکخستنی جێگای نوستنی خۆیان با یارمەتی دەر بن.\n٦. تەشویقیان بکەن و یارمەتیان بدەن تا ئەو کارەی پێیان خۆشە و بەهرەمەندن پەرەی پێ بدەن و بەدوایدا بڕۆن.\nئەم ڕێگایەش یەکێکە لەو ڕێگایانەی کەوا عیزەتی نەفس بەهێز دەکات لای مناڵ کاتێک یارمەتی دەدەیت بەدوای بەهرەکانی دا بڕوات و برەوی پێ بدات، کاتێک مناڵەکەت کارێک دەکات یارمەتی بدە تا کارەکەیان بەکۆتایی بگەیەنن.\nگرنگ نیە کارەکەی چیە، تەنانەت ئەگەر یاریەکی ئەلیکترۆنیش بێت و بیەوت بڕگەکانی ببڕیت، گرنگ ئەوەیە تەشویقی بکەیت بۆ ئەو کارەی کە دەستی پێ کردووە و بەئەنجامی بگەیەنێت.\n٧. نیگەرانی شکست خواردنی مناڵەکەت مەبە.\nئەگەر مناڵەکەت توانای لەبەرکردنی وانەیەکی نەبێت یاخود کارێک کە پێی سپێردراوە لە قوتابخانە و نەتوانێت ئەنجامی بدات، ئایا هەڵسوکەوتت لەگەڵی چۆن دەبێت؟\nزۆربەی دایک و باوک پێیان وایە هەوڵدان و شکست خواردن لای مناڵ دەبێتە هۆی لە دەست دانی عیزەتی نەفس، بەڵام بە پێچەوانەوە ئەمە فرسەتێکە بۆ زیاد بوونی عیزەتی نەفس لای مناڵ.\n٨. بیسەلمێنە بۆ مناڵەکەت کەوا خۆشەویستیت بۆی بێ سنور و بەبێ مەرجە.\nکارێک بکە با مناڵەکەت هەست بکات کە خۆشەویستیت بۆی بێ سنورە و بە ئەنجامدانی کارێکی هەڵە یاخود سەرنەکەوتنی لەکارێک دا خۆشەویستیت بۆی کەم دەبێتەوە یان نامێنێت. ئەگەر هەمیشە کارەکانی بهێنیتە بەرچاوی و سەختگیر بیت ئەوا بەدڵنیاییەوە ئەو مناڵە ئەو هەستەی لا دروست دەبێت کە خۆشەویستی دایک و باوکی پەیوەستە بەهەڵسوکەوتیەوە.\n٩. دڵنیا بە لەوەی کە ئارەزووی مناڵەکەت لە تواناکانی یەک دەگرنەوە.\nکاتێک مناڵ سەرکەوتوو نابێت لەکارێکی دا لەوانەیە هەست بە نائومێدی بکات، لێرە ئەرکی دایک و باوکە هەوڵ بدەن ئەو باوەڕ بەخۆبونەی مناڵەکە کەلە دەستی داوە بۆی بگەڕێننەوە.\nنمونە: کاتێک مناڵەکەت تازە دەست بە قوتابخانە دەکات و ئاستی خوێندنەوەی لە هاوەڵەکانی کەمترە، نائومێدیەک ڕوو لەمناڵەکە دەکات، دایک و باوک لەجیاتی ئەوەی سەرکۆنەی مناڵەکەیان بکەن و بەراوردی بکەن بە مناڵی لەخۆی بەتواناتر، دەتوانن چەند کتێبێکی بۆ دەستەبەر بکەن کە ئاسانتر بێت لە کتێبەکانی قوتابخانەی تا ئەوانە بخوێنێتەوە و بزانێت کە توانای هەیە و هەوڵ و کۆششی زیاتر بکات بۆ فێر بوون.\n١٠. کاتێک مناڵەکەت پلەیەکی بەدەست هێنا تەشویقی بکە و دەستخۆشی لێ بکە.\nئاماژەمان پێدا کەوا پیا هەڵدانی زیاد لە پێویست وا لەمناڵ دەکات چیتر هەوڵ نەدات، بەڵام کاتێک کەوا مناڵەکەت پلەیەک بەدەست دێنێت، بۆ نمونە دەبێتە یەکەم لە پۆلەکەی خۆیدا یاخود یەکەم لە قوتابخانە، ئەوا دەستخۆشی و هەڵنانی دەبێتە هۆی بەرز کردنەوەی عیزەتی نەفس.\nهەوڵ بدە با سنوقێکی بچوک دابنێی بۆ مناڵەکەت کاتێک کارێکی باش ئەنجام دەدات، کارتێکی پێ بدە وەک پاداشت و لەو سنوقەدا هەڵی بگرێت، کاتێک کە مناڵەکە دەبینێت ئەنجامی کارە باشەکانی دەبێتە هۆی زۆربوونی کارتی پاداشتەکانی ئەوا زیاتر و زیاتر هەوڵ دەدات بۆ ئەنجامدانی کاری باشە، چونکە دەزانێت پاداشتی لەسەر وەردەگرێت.\nکاتێک مناڵەکەت لە قوتابخانە دەبێتە یەکەم بە ئافەرین ووتنێک کۆتایی بە سەرکەوتنەکەی مەهێنە، هەوڵ بدە بۆی باس بکە ئەو سەرکەوتنەی ئەنجامی ئەو هەوڵ و کۆششە بوو کە ئەیدا، یان کاتێک مناڵەکەت سەرکەوتوو نەبوو سەرکۆنەی مەکە، بەڵکو هەوڵ بدە بۆی باس بکە کە ئەگەر دووبارە هەوڵ بداتەوە و ئەمجارە باشتر کارەکانی ئەنجام بدات ئەوا بەدڵنیاییەوە سەرکەوتوو دەبێت.\nنمونەیەکی تر بۆ هاندانی مناڵ لەسەر کاری چاکە ئەوەیە کەوا کاتێک کە مناڵەکە گوێی لێیە باسی سەرکەوتنەکانی و کارەباشەکانی بکە بۆ دۆستان و خزمان بەم شێوازە مناڵەکە زیاتر سەرکەوتوو تر دەبێت. بەڵام بە پێچەوانەوە ئەگەر باسی خراپەکانی بکەیت ئەوا مناڵەکە زیاتر و زیاتر نائومێد دەبێت.


لە سەروبەری گردبوونەوەی دەستەبژێر و سیاسییەکانا | Zaher Baher\nلە سەروبەری گردبوونەوەی دەستەبژێر و سیاسییەکانا:\nئەوا جارێکی دیکەش دەستەبەر و سیاسییەکان لە داڤۆس کۆبونەوە گوایە بۆ لابەلاکردنەوەی قەیرانەکانی ئێمە. ئەمە لە کاتتیکدا کە هەر ئەمڕۆ، 21/01/2019 ڕۆژنامەی گاردیان ڕاپۆرتێکی ئۆکسفامی سەبارەتی بە نایەکسانی ئابووریانە بڵاکردەوە . بینینی ڕاپۆرتەکە ڕەنگە بۆ ئەو کەسانەی کە باوەڕیان وایە کە سەرمایەداریی لە قەیراندایە ڕاچڵەکین بێت بۆیان، گەر ئەم ئاماژانەی نێو ئەم ڕاپۆرتە بسەلمێنن.\nخاڵە گرنگەکانی ناو ڕاپۆرتەکە ئەمانەیە:\n• 26 کەسە هەرە دەوڵەمەندەکەی دونیا خاوەنی سامانی لە سەدا 50ی داهاتی هەرە هەژارەکانی دونیان. واتە ئەم 26 دەوڵەمەندە سامانی 3.8 ملیار خەڵکیان هەیە .\n• ئۆکسفام ڕای وایە ساڵی 2018 ساڵێك بووە کە دەوڵەمەندەکان زیاتر دەوڵەمەند بوون و هەژارەکانیش زیاتر هەژار کەوتون .\n• لە ساڵی 2018 دەدا لە سەدا 1ی باجی سامان، بۆ 418 ملیار دۆلار سەرکەوتووە کە ئەمە کافیی بووە بۆ پەروەردە و ڕۆشنبیریی هەموو منداڵێک کە لە قوتابخانەدا نەبوون و پێشکەشکردنی چاودێری تەندروستی کە دەیتوانی 3 ملیۆن لە مردن بپارێزێت\n• سامانی 2200 ملیاردەرەکەی جیهان بە بڕی 900 ملیار دۆلار لە ساڵی 2018 زیادی کردووە یاخود ڕۆژانە بە بڕی 2.5 ملیار دۆلار.\n• ژمارەی ملیادرەکانی کە کە بە قەدەر نیوەی دانیشتوانی جیهان سامانیان هەیە لە 43 کەسەوە لە ساڵی 2017 دا دابەزیوە بۆ تەنها 26 دەوڵەمەند. کە ئەم ژمارەیە لە ساڵی 2016 دا 61 دەوڵەەمەند بوون .\n• لەم دە ساڵەی ئەم قەیرانەدا ژمارەی ملیاردەرەکانی جیهان دووقات بووەتەوە.\n• لە نێوانی ساڵانی 2017 و 2018 هەر دوو ڕۆژێك، ملیاردەرێك دروستبووە.\n• دەوڵەمەندترین کەسی دونیا جێف بێزۆس کە خاوەنی ئەمازۆنە سامانەکەی سەرکەوت بۆ 112 ملیار دۆلار. لە سەدا 1ی ئەم سامانەی ئەم، بەرانبەرە بە بوچەی تەندروستی وڵاتی ئەسسیوپیا کە ژمارەی دانیشتوانی 105 ملیۆنە.\n• لەسەدا ی10 هەژارانی بریتانیا بەرزترین ڕێژەی باج / تەکس زیاتر لە سەدا 10ی هەرە دەوڵەمەندەکان، دەدەن .\n• ڕۆژانە هەر بە تەنها 10 هەزار کەس بەهۆی خراپی باری ئابوریانەوە ناتوانن پارەی چارەسەر بدەن دەمرن، هەروەها 262 ملیۆن منداڵ لە قوتابخانەدا نین .\n• بە گوێرەی ئابوریناسێکی فەرەنسی، تۆماس پیکیتی، لە نێوانی ساڵانی 1980 و 2016 دا بە هۆکاریی نایەکسانی لە دونیادا لە سەدا 50 خەڵکە هەژارەکە لە دۆلارێك تەنها 12 سێنتیان بەرکەوتوە بەڵام لە سەدا 1ی دەوڵەمەندەکان لە دۆڵارێکدا 27 سێنتیان بۆ ئەوان بووە.\nPrevious postڕاپۆرتێکی نوێ سه‌باره‌ت به قه‌یرانی ئابوریمان\nNext postتێگه‌یشتنی ده‌سته‌واژه‌ی یه‌کسانی و به‌رامبه‌ری ژنان به پیاوان لای من


سەروەریەکان لە ئاوێنەی بیرەوەریەوە .. راپەڕینەکەی بەھاری ١٩٨٧ بە نموونە – basknet.org\nقارەمانێتی و جوامێری نەتەوەی کورد لەدرێژایی خەباتیدا بووەتە خەسڵەتی درەوشاوەی تێکۆشان و کۆڵنەدانی ، بەتایبەتی وەستانەوەی لەئاست تاوان و ستەم و سنور بەزێنەکانی زاڵمان بەگشتی و ڕژێمی ستەمکاری بەعس بەتایبەتی ، کەھەمیشە دەرھەق بەم گەلە زیندووە بوێر و دلێرەی باشوری کوردستان ئەنجامی دەدا .\nژیان لەگەڵ بیرەوەریڕەنج و زەحمەت و قوربانیدانی ئەم گەلە مەزڵومە ئەرکە و دەبێتڕۆڵە دڵسۆزەکانی بەشێوەی جۆراوجۆر و دوور لە موزایەدە و پاشقول گرتن و یەکتر کوشتن و ئەویدی پەراوێزخستن و سفرکردن و سڕینەوە .. ڕۆحی بیرەوەریەکان زیندووڕابگرن و لە ئافاتی دەرەکی و ناوەکی بیان پارێزن ، تاکو نەوەی نوێ لەسەر سفرەی دروست و ڕەوای بەرھەمیڕەنجی باو باپیرانیان پەروەردە بکرێن و ڕام بھێنرێن لەسەر چۆنیەتی پاراستنی ئەو دەسەکەوتە بەھادار و بەنرخانە ..\nلە نمونەی ئەو سەروەریانەی کە گرنگەو ئەرکە وەبیر بھێنرێنەوە ، ڕاپەڕینە مەزنەکەی ١٣ / ٥ / ١٩٨٧ ی دەڤەری ھەڵەبجە و ھەورامان و شارەزوورە، لەوڕۆژگارەی کەواڕژێمی دیکتاتۆری بەعس لە ئەوجی قووەت و دەسەڵات و ملھوڕیدا بوو ، ئەوەی بەبیریدا بھاتایەیان دۆست و پشتیوانەکانی پێشنیاریان بۆ بکردایە بۆ لەناوبردن و سڕینەوەی ناوو شوێنەواری کوردان ئەنجامی دەدا بەبێ سڵەمینەوە !!\nسەرەتاو پاش ھەرەسی ئازاربەخشی کەوتنی شۆرشی ١٩٧٥ ی باشوری کوردستان ، بۆڕێگری لەھەر جموجوڵ و دەستپێکردنەوەی خەبات و تێکۆشانێک ، ڕژێم ھەستا بە داگرتن و ڕاگواستنی ھەزاران گوندی نزیک سنوورەکان و شوێنەکانی کردن بەناوچەی قەدەغەکراو ، ئەو پێی وابوو ئاوا دابڕاندروست دەکات لە نێوان کورد و شاخ و چیا سەربڵندەکان، کە بەدۆست و پشتیوان و پەنا و قەڵای خەباتیان ناسرابوون !! وەھەروەھا کۆکردنەوەی خەڵکی لادێکان لە ئۆردوگا بەزۆر دروستکراوەکان و ماندوکردنیان بەچەندینبەڵاودەردی کوشندەوە ..\nلەلاێکی ترەوەڕژێم شەڕی عێراق ـ ئێرانی بۆ بەرژەوەندی خۆی دروست کردبوو ، تیایدا ھەروا خوێن و گیانیڕۆڵەکانی گەلانی عێراق لەو جەنگە دۆڕاوەدا ھەڕاج کردبوو ، ھۆکارێکی سەرەکیش بوو بۆ زیاتر چەوساندنەوەی خەڵکی ناوچە نزیکەکانی کوردستان بە سنوور ، ڕۆژانەڕووبەڕووی تۆپ باران و ناوە ناوەش ھێرشی موشەکی فڕۆکەش دەبوونەوە ، بەشێکی زۆری ئەو خەڵکە ھەژارە تەواو ھەراسان بوو بوون لەدەست بارکردن و ھەڵھاتن لەملا بۆ ئەولا و بە پێچەوانەیشەوە ، ئەمە جگە لە مینڕێژ کردنی دەرچە و ڕێ سنووریەکان ..\nلەپاڵ ئەم ھەموو مەینەتباریەداڕژێم دەرگای جاشایەتی و خۆفرۆشی بۆ ناوخۆی کوردان کردبوویەوە !! پارەوڕەفاھیەتی کاتی بۆ سەران و سەرکردەکانڕشتبوو !! بەشێکی بەرچاوی ئەم ھێزە خۆفرۆشەی بەکاردەھێنا بۆ چەند مەبەستێک: لەلایەک بۆ بەکژداکردنی ھێزی پێشمەرگە و لەلایەکیتر بۆڕاوە فیرار و دەسگیرکردنی سەربازە کوردە ھەڵھاتووەکانی بەرەی شەڕی دۆڕاو..\nھەروەھا لەگەڵ ئەم کار و تاوانە قێزەونانەیدا دەزگای ئەمن و جاسوسی نھێنی کردبوویەوە بۆ ئەو کوردە دۆڕاوانەی کە تەنھا بۆ حەزو ھەوەسی مردووی خۆیان دەژیان و دەبوونە نۆکەر و ناویانبەڕەفیق حزبی بەعس دەنوسی ، دواتر کۆڵان بەکۆڵان و ماڵ بەماڵ تەڵە و داویان دەنایەوە بۆ ئەھلی ئیمان و باوەڕ و متمانە و غیرەت و شەھامەت .\nلەم بارودۆخە سەخت و دژوارەدا و لەناو ئەو ھەمووە دوڕندە بێڕەحمەی بەعس و کوردە خۆفرۆشە دۆڕاوەدا ، کوردان ژیانی سەختیان بەڕێ دەکردو کەس نەبووڕۆژ بەتەمای شەو بووبێیاخود بە پێچەوانەوە ، ئەوەندە تەنگیان پێھەڵچنی بوون تاکو غیرەتی پەنگخواردووی گەلھاتە کوڵ و کەوتە ھەڵمەت و بەڕوویڕژێمی ستەمکاری بەعسدا تەقیەوە و لە کەمترین ماوەدا شاری ھەڵەبجە و شارۆچکەی خورماڵ و سیروان لەدەستی ھێزی ستەمی بەعس پاککرایەوە ، خەڵکی خاوەن غیرەت و بوێریبۆیانھاتنە دەست و دوڕندەکانی دوێنێی بەعسیان کردە دیل و یەخسیرو زەلیل ، بەڵام بەداخەوەچونکە ھێزێک نەبوو ببێتە پشتیوانیان و سەنگەر و مەتەرێزی پێشەوەی ئەمڕاپەڕینە مەحکەم بکەن و بۆ شوێنەکانی دیکە درێژەی پێ بدەن ، بینیمان ئەو ھەڵمەتە پڕھیمەتە زۆر درێژەی نەکێشا خەڵکیڕاپەڕیوو زۆربەیڕووی کردە خاڵە سنوورەکانی ئێران و دەستیان ھەڵگرد لە ھەموو موڵک و ماڵو حاڵیان لە پێناو دەستەبەرکردنی مافی ئازادی و وەستانەوە دژی ستەم و چەوساندنەوە و ناھەقی ..\nبەڵام زۆر بەداخەوە ھەروا دەرچوو کەچاوەڕوان دەکرا ، ڕژێم بەوپەڕی قین و بێویژدانیەوە ھاتەوە ناوچەکەویەکەم تاوان کەپێی ھەستا دەسگیرکردن و ئەنفالکردنی کۆمەڵێک خەڵکی بێتاوان و بێبەرگریکاری شارۆچکەی خورماڵ بوو لەپردی زەڵم کە ژمارەیان (١٥) کەس بوو، بەپێی زانیاریەکان کەدواتر دەرکەوت لە سەربازگەی شانەدەری ھەمان شەو لە خەندەقێکدا گولە بارانی کردبوون ، وە ئەوانیش بوونە پۆلێک شەھیدی ئازادی و دادپەروەری و بۆ ھەمیشە چوونەڕیزی شەھیدانی گەل و بەرەیڕەواوە .\nگرنگە ئەوڕاستیەش بخەینەڕوو کەوا زۆربەی ئەو خەڵکەی ھەڵھاتبوون لەدەست ستەمی بەعس، ھەوادارانیڕابوونی ئیسلامی بوون ، وە مامۆستایانی ئاینی و ڕۆشنبیرانی سەحوە سەرپەرشتیان دەکردن ، لەودیویش تا ئاستێکی زۆر باش خوشک و برایان لە کوردانیڕۆژھەڵات باوەشیڕێزو نازو خزمەتیان بۆ کردنەوە و لە ئۆردووگاکان گیرسانەوە و بۆ ساڵانێک لەوێ مانەوە.\nعوسمان زەڵمی\t2017-05-13


قۆناغی دووەمی سزاکانی سەر ئێران چوونە بواری جێبەجێکردنەوە\n11/6/2018 5:39:30 PM 20 جار خوێندراوه‌ته‌وه\nقۆناغی دووەم و کۆتایی سزاکانی ئەمریکا بۆسەر ئێران چوونە بواری جێبەجێکردنەوە و سەرۆکی ئەمریکاش سزاکان بە بە تووندترین سزا ناودەبات لە مێژووی ئەمریکا.\nبەرەبەیانیی ئەمڕۆ رۆژی دووشەممە، قۆناغی دووهەم و کۆتایی سزاکانی ئەمریکا بۆسەر کەرتی نەوت و وزە و کەشتیوانی و بانکداریی ئێران چوونە بواری جێبەجێکردنەوە، ئەمەش دوای ئەوە دێت کە لەمساڵدا ئەمریکا کشانەوەی خۆی لە رێککەوتننامەی ئەتۆمی ئێران راگەیاند.\nسزاکانی ئەمریکا، جەخت لە پەکخستنی کەرتی نەوت و وزە و کەشتیوانیی ئێران دەکاتەوە و جگە لەمەش سزا بەسەر 600 کەس و لایەنی ئێرانیدا سەپێندراون و لەو لیستەشدا 300 ناوی نوێ هەن کە لە سزاکانی پێشتردا بوونیان نەبووە.\nلەلایەکی ترەوە، واشنتۆن بۆ ماوەیەکی کاتی، رێگە بە هەشت وڵات دەدات لە کڕینی نەوتی ئێراندا بەردەوام بن، لەو وڵاتانەشدا کۆریای باشوور، هاوپەیمانی نزیکی ئەمریکا و هندستان گەورەترین کڕیاری نەوتی ئێران هەیە.\nM9sharazoor :Kurdsat news


عایشە شان - جام کوردی\n26 کانونی یەکەم 2017\nعایشە شان دیارترین ژنە هونەرمەندی گۆرانبیژی كوردە كەسەرباری كێشە‌و ئاستەنگ‌و رێگرییەكانی دابونەریتی كۆن،شورەیی‌و بڤەبوونی هونەر بۆ ژنان، بەوپەری بوێری‌و ئازایەتیەوە توانیویەتی لەساڵانی پەنجاكانی سەدەی رابردوودا،بێتە ناو كایەی هونەرو سەرتەختی شانۆ بكاتە مەیدانی كاركردنی هونەری.\nبەوەش بۆتە ژنێكی پێشەنگی ئەو بوارەو خزمەتێكی زۆری بەهونەری گۆرانی‌و مۆسیقای كوردی كردووە.عایشە محەمەد وەسمان شان كە بەعایشە شان ناسراوە. ساڵی 1938 لەشاری ئامەدی باكوری كوردستان لەدایك بووە. هێشتا مناڵ بووە كە باوكی كۆچی دوایی كردووە.\nعایشە شان هەر لەمناڵیەوە خولیای هونەری گۆرانی ئەبێ و سەرەتا بەزمانی توركی گۆرانی ئەڵێت و لەتەمەنی 15 ساڵیدا بەنهێنی یەكەم كاسێتی خۆی تۆمار ئەكات.\nساڵی 1961 دەچێتە ئەستنبوڵ‌و لەوێ چالاكی هونەری زیاتری ئەبێ‌و زۆرتر ئەناسرێ‌و بەزمانی كوردیش گۆرانی ئەڵێت‌و گۆرانی ئەز خەزاڵم تۆمار ئەكات.\nساڵی 1972 ئەچێتە دەرەوەی وڵات‌و لە وڵاتی ئەڵمانیا ئەگیرسێتەوە‌و لەوێ‌و لەوڵاتی دیكەی ئەوروپا چەند ئاهەنگێكی گۆرانی ساز ئەكات.\nساڵی 1975 گەڕاوەتەوە ئەستەنبوڵ‌و دواتر لەسەر داوای محەمەد عارف جزیری‌و عیسا بەرواری سەردانی بەغدا ئەكات و لە ئیزگەی كوردی بەغدا چەند ئاهەنگێكی گۆرانی ساز ئەكات.\nساڵی 1990 لەسەر دەمی ئۆزالدا چەند گۆرانییەكی كوردی تۆمار ئەكات.لەدوای ساڵی 1992ەوە بەهۆی نەخۆشییەوە لەچالاكی هونەری ئەكەوێت‌و لەچاوان ون ئەبێ.لە 18ی كانونی یەكەمی 1996 كۆچی دوایی كرد.درود بۆ گیانی پاكی.\nعایشە شان ناوداران مۆسیقا هونه‌ر کوردستان ئامه‌د


بزووتنه‌وه‌ی گۆڕان پۆستی جێگری سه‌رۆكی هه‌رێمی یه‌كلاكرده‌وه\n4 رۆژ پێش ئێستا 498 جار خوێنراوەتەوە\nڕێكخه‌ری گشتی بزووتنه‌وه‌ی گۆڕان كاندیدی بزووتنه‌وه‌كه‌ی بۆ پۆستی جێگری سه‌رۆكی هه‌رێم یه‌كلاكرده‌وه.\nسه‌رچاوه‌یه‌كی ئاگادار له بزووتنه‌وه‌ی گۆڕان كه نه‌یویست ناوه‌كه‌ی ئاشكرا بكرێت به په‌یام ڕاگه‌یاند: رێكخه‌ری گشتی بزوتنه‌وه‌ی گۆڕان مسته‌فای سه‌یدقادری بۆ پۆستی جێگری سه‌رۆكی هه‌رێمی كوردستان ده‌ستنیشانكردوه و ناوه‌كه‌شی بۆ سه‌رۆكی هه‌رێم ناردووه.\nگه‌رچی ئه‌و سه‌رچاوه‌ی په‌یام باسی له‌وه‌كرد كه ڕكابه‌ره‌كه‌ی مسته‌فای سه‌ید قادر له بڕیاره‌كه ئاگاداره و پێی رازییه، به‌ڵام محه‌مه‌د تۆفیق ڕه‌حیم به په‌یامی ڕاگه‌یاند: سه‌رقاڵی جه‌ژن بووه و هیچ ئاگای له‌و بڕیاره نییه و به فه‌ڕمیش ئاگادار نه‌كراوه‌ته‌وه.\nجێی ئاماژه‌یه له ئه‌نجامی گفتوگۆكانی نێوان پارتی و بزووتنه‌وه‌ی گۆڕان پۆستی جێگری سه‌رۆكی هه‌رێم به‌ر بزووتنه‌وه‌كه ده‌كه‌وێت، له ماوه‌ی رابردووشدا هه‌ریه‌كه له مسته‌فای سه‌ید قادر و محمد تۆفیق ره‌حیم ئه‌ندامی پێشوی خانه‌ی راپه‌ڕاندن كاندیدی وه‌رگرتنی ئه‌و پۆسته بوون، جفاتی گشتی بزووتنه‌وه‌ی گۆرانیش ده‌سه‌ڵاتی یه‌كلاكردنه‌وه‌ی پۆسته‌كانی به عومه‌ری سه‌ید عه‌لی ڕێكخه‌ری گشتی بزووتنه‌وه‌كه به‌خشیبوو.\nسلێمانی/ شه‌قامی بازنه‌ی مه‌لیک مه‌حمود - گه‌ڕه‌کی کازیوه - پشت نه‌خۆشخانه‌ی هه‌رێم بۆ ناردنی هه‌واڵ و بابه‌ت و سه‌رنج و تێبینییه‌كانتان ده‌توانن په‌یوه‌ندی به‌م ئیمه‌یله‌وه بكه‌ن [email protected]tv


هه‌ولێر، شانۆیی مایسترۆ نمایشده‌كرێت - بنکەی روناکبیریی گەلاوێژ :: Gelawej\nهه‌ولێر، شانۆیی مایسترۆ نمایشده‌كرێت\nشانۆ Nov 10, 2020\nدواى ئه‌وه‌ى له‌سه‌ره‌تاى مانگى (1)ى ئه‌مساڵ لە هۆڵی کۆمەڵی هونەرجوانەکان، شانۆیی مایسترۆ لە نووسین و دەرهێنانی (حەیدەر ئەبو حەیدەر) و وەرگێڕانی (ڕەئوف بێگەرد) نمایشكرا، شانۆكه له شارى هه‌ولێریش نمایشده‌كرێت.\nوا بڕیاره ڕۆژی چوارشەممە 11/11/2020 كاژێر (4)ى ئێواره لە هۆڵی بەڕێوەبەرایەتی شانۆی هەولێر شانۆیی مایسترۆ نمایشبكرێت، شانۆكه‌كه هونەرمەند (میدیا ڕەووف بێگەرد) و چەند ئەکتەرێکی دیکە ڕۆلی تێدا دەبینن.\nشانۆیی مایسترۆ بەرهەمی کۆمەڵەی هونەرە جوانەکانی کورد و بەشی هونەری شانۆی بەڕێوەبەرێتی گشتی ڕۆشنبیریی و هونەری سلێمانییە، له نوسین و دەرهێنانی هونەرمەندی عێراقی دانیشتووی وڵاتی دانیمارک (حەیدەر ئەبوحەیدەر)ە، وەرگێڕانی (رەئووف بێگەرد)ه، شانۆكه باس لە نەخۆشخانەیەک دەکات کە لەلایەن ئەو کەسانەی بەڕێوەی دەبەن مێشکی نەخۆشەکانیان سڕیوەتەوە، بەوشێوەیەی کە خۆیان مەبەستیانە و ئەیانەوێت جوانیەکەنی ژیان لە ناو بەرن بە میوزیکیشەوە، تەنها یەک کەس نەبێت دەستەمۆ ناکرێ ئەکتەرە سەرەکیەکەیە کە ژنە ژەنیارێکی میوزیکە، به‌مه‌ش ده‌یانه‌وێت خەڵکی بخاتە ژێر دەسەڵاتی خۆیەوە بە شتنی مێشکی تاکەکان.\nبۆ بینینى به‌شێك له شانۆكه كلیك لێره بكه\nله ڕۆژی جیهانی دژی توندوتیژی به‌رامبه‌ر ژنان شانۆییه‌ك نمایش ده‌كرێت\nئیپسیچارموس کێ بووە؟\nكه‌ركوك، شانۆیی نیشتیمانێکی نوێ نمایشده‌كرێت


ئه‌و گەشتیاره کوردانه‌ی خه‌ڵکی سلێمانین و له سویده‌وه ده‌چنه تورکیا ڕووبەڕووی کێشە دەبنەوە\nماوەیەکە چەند گەشتیارێکی کورد کە لە وڵاتانی ئەورووپا و لە چەند حاڵەتێکدا سویدەوە بە تورکیادا بۆ هەرێمی کوردستان دەگەڕێنەوە، لە فرۆکەخانەکانی تورکیا دووچاری کێشە دەبن.\nکەناڵی چواری ڕادیۆی سوید و بەشی کوردیی ڕادیۆی سوید لەلایەن چەندی هاوڵاتییەکی بەڕەچەڵەک کوردەوە پەیوەندیان پێوەکراوە کە لەکاتی گۆڕینی فرۆکەدا (ترانزێت) دا لە تورکیا، لەلایەن پۆلیسی تورکییەوە ئەو کەسانە بۆ ئەو فرۆکەخانانەی لێیەوە هاتوون گەڕێنراونەتەوە. ئەو کەسانەش لە زۆربەی حاڵەتدا هاوڵاتینامەی سویدییان پێیوە، بەڵام لەسەر شوێنی لە دایکبوونیان سلێمانییە.\nئەو هاوڵاتیانەبۆ نمونە بۆ فرۆکەخانەی کۆپنهاگن و فرۆکەخانەی سلێمان گەڕێنراونەتەوە. یەکێک لەو کەسانە شۆڕشە. شۆرش دانشیتووی شاری لوندی سویدە. هەفتەی ڕابردوو شۆرش ویستوویەتی بۆ ئەستەمبووڵ بە مەبەستی سەردانکردنی هاوڕییەکی بگەڕێتەوە، بەڵام لە کاتی پاسپۆرت کۆنترۆڵکردندا لە فڕۆکەخانەی ئەستەمبووڵ لە گەشتیارانی دیکە جیادەکرێتەوە، لەلایەن چەند پۆلسێکە بۆ بانگ دەکرێت و ڕووبەڕووی لێ پرسینەوە دەبێت.\nچووینە ژوورەوە ساڵیکی گەورەبوو وە پڕ بوو لە کورسی و وتی فەرموو دانیشن، پاشان هاتەوە و ڕەسمی گرتم، پاسپۆرت و مۆبیلەکەی لێ وەرگرتم و کۆدێکی لە مۆبلەکەدا تاقیکردەووە و شاشەی مۆبیکەم سپی بوو. ئیدی نەمزانی چی بووە. ئیدی کەمێک گومانم کرد بەڵام نەمزانی چی بووە. پاشان وتی پێشمان کەوە دەمانەوێت تەحقیقت لەگەڵدا بکەین.\nجێی باسە شۆڕش لە ڕاستیدا ناوێکی دیکەی هەیە. شۆرش دەگێڕێتەوە بۆ ماوەی سێ کاتژمێر پێنج پۆلیس بەردەوام لێپرسینەوەیان لەگەڵدا کردووە، پاشان بڕیای گەڕاندەنەوەیان بۆ کۆپێنهاگنداوە، لەبەر ئەوەی شۆڕش لەوێوە سەفەرەکرد بوو. بەڵام شۆرش نەیویستووە بگەڕێتەوە و ناردویان بۆلای پۆلسێکی دیکە و دڵێت.\nمنیان برد بۆ لای ئەو پۆلیسە، پێدەچوو ئەو بەرپرس بێت، من بەڕێزەوە پێگووت نامەوێ گەورەم بۆ کۆپنهاگن بگەڕێمەوە، ئەویش گووتی ئارەزووی زیندانی تورکیا دەکەیت، وتم نەخێر و دەمەوێت پەیوەندی بە کۆنسوڵی سوید لە ئەستەمبووڵ بکەم، پاشان بۆکسێکی بە ڕوومەتما کێشاو لە دواوە دووسێ شەقی تێهەڵدام. ئیدی تیگەشتم قسەکردن سوودی نییە.\nجێی باسە شۆرش بۆ کۆپێنهاگێن دەگێڕنەوە، شۆرش باسی لەوەش کرد کە ئەو لەسەر پاسپۆرتە سویدییەکی شوێنی لە دایکبوونی سلێمانییە، هەر کاتی لێپرسینەوەکەش زۆر پرسیاری سلێمانیان لێ کردووە کە ئایا ئەو بۆ ئەوێ دەچێت یان لەوێوە هاتووە، بەڵام شۆڕش ئاماژەی بەو بلیتانە دەکات کە ئەو پێیەتی و شوێنی مەبەستیشی لەسەر دیار بووە.\nشۆڕش تەنها کەس نەبووە کە ڕووبەڕووی ئەم ڕووداوە بووە. یەکێکی دیکە لەو کەسانە دانا ڕەحیمە کە دانیشتووی شاری ئومیۆی سویدە، داناش نزیکەی چوار هەفتە بەر لە ئێستا لە سلێمانییەوە بەمەبستی گەڕانەوە بۆ سوید بە هەمان شێوە لە فرۆکەخانەیە سەبیحە لە تورکیا دووچاری کێشە دەبێت.\nپۆلیس لە فرۆکەخانی سەبیحە بەبیانوی کۆنتۆڵی پاسپۆرت، مۆبایلەکانیان بردین، من و چەند هەڤاڵێکی دیکەیان لە نێو نزیکەی ١٩ نەفەردا جیاکردووە. پاشان بۆمان ئاشکرا بوو کە تەنها هۆکار کوردبوونەمان بووە لە نەو شێوە مامەڵەمان لەگەڵدا دەکەن. ئێمە چوار کەس بووین کە دەستگیریان کرین.\nدانا ڕەحیم دەگێڕێتەوە کە ئەوان دەسەبەسەر کران و نەیانتوانی گەشت بەو فرۆکەی کە بڕیار بوو بۆ ستۆکهۆڵم پێی بگەڕێننەوە بکە. لە پاش لێپرسینەوە جێگۆڕکێ بە دانا ئەو سێ کەسەی دیەک کە لە گەڵیدابوون کرا. کاتێک لە جێگەیەکی دیکە دانران چەند کەسێکی دیکەی بیانی لێ بووە، بەڵام بە وتەی دانا مۆبایلیان پێ بووە.\nمن مۆبایلی ئەو کەسانەی دیکەم بەکار هێناو پەیوەندیم بە کەس وکارمەوە کرد. لەپاش نزیکەی ١٩ کاتژمێر دەستبەری ڕەوانەی سلێمانیان کردینەوە.\nلە پاش ئەوەی دانا پەیوەندی بە کەسووکارییەوە دەکات و کێشەکەیان تێدەگەیەنێت، ئەوانیش پەیوەندی بەکۆنسووڵخانە سوید لە تورکیا دەکەن، بە وتەی دانا هیچ دەر ئەنجامێکی نەبووە و کۆنسوڵخانەکە پێی ڕاگەیاندون کە هەتاوەکو ٣٦ کاتژێر بەسەر دەستبەسەرییەکەدا تێنەپەڕی، ناتوانن هەڵوێست بگرنەبەر و هاوڵاییانی بەڕەچەڵەک کورد دەبێت بە ئاگابن کاتێک لە تورکیاوە سەفەر دەکەن.\nجێی باسە دانا ڕەحیم و شۆرش هاوڵاتینامەی سوییان هەیە. هەرچەندە هەریەکێک لە ئەوان لە کات و جێگەی جیاوازدا ڕوو بەڕووی کێشە لە تورکیا بوونەتەوە، بەڵام دیاردەکان هاوشێوەن. دانا ڕەحیم بە هەمان شێوەی شۆرش ناچار کراوە کە کۆدی مۆبایل، کۆدی پەڕەت تایبەتی خۆی لە فەیسبووک و نیشاندانی وێنەیان کردووە.\nپاشان وێنەیان لەلایەن پۆلیسی تورکییەوە گیراوە. بێجگە لەم دووم هاوڵاتییە، واتە دانا ڕەحیم و شۆڕش بەشی چەند هاوڵاتی دیکەی پەیوەندیان بە بەشی کوردیی ڕادیۆی سویدەوە کردووە و باسییان لەهەم کێشە کردووە کە ڕووبەڕوویان بووەتەوە.\nبەشی کوردیی ڕادیۆی سوید بە وەرگرتنی زانیاری پەیوەندی بە وەزارەتی دەرەوەی سوید و باڵۆزخانەی سوید لە تورکیا کردووە.\nوەزارەتی دەرەوەی سوید ڕایانگەیاند کە ئەوان هەتاوەکو ئێستا ناتوان بەتایبەت ئەوە پشتڕاست بکەنەوە کە تەنها ئەو هاوڵاتیانەی کە هاوڵاتینامەی سویدییا هەیە و بەڕچەڵەک کوردن لە تورکیا دووچاری کێشە دەبن. لەهەمان کاتدا بە ئاگان لەوەی کێشە زیاتر و زیاتر بۆ هاوڵاتیان بەگشتی دێتە گۆڕێ.\nهەروەها بەشی کوردیی ڕادیۆی سوید سەبارەت بەو کێشانەی هاوڵاتیان باسیان لێوە کردووە کە ڕووبەڕووی سوکایەتی و کێشە لە تورکیا دەبنەوە پەیوەندی بە باڵیۆزخانەی تورکیا سەبارەت بە ڕوونکردنەوە کرد.\nباڵیۆزخانەی تورکیا لەبەیاننامەیەکدا ڕایانگەیاندووە کە ئەوان هیچ زانیارییەکیان لەسەر ئەم بابەتە نییە و پێدەچێت پەیوەست بێت بە تاکە حاڵەتەوە. هاوکات وڵاتی تورکیا دەتوانێت بەمەبەستی پارستی دەوڵەت ئەو ڕێگە چارانە بگرێتە بەر.\nهەریەکە لە شۆرش و دانا پێیانوایە کە تەنها کورد بوونیان بەس بووە کە تورکەکان بەو شێوە مامەڵەیان لەگەڵدا بکەن. هاوکات شۆڕش ئاماژە بە ڕووداوێکی دیکە دەکات کە لە باشووری کوردستان ڕوویداوە و پێدەچێت پەیوەندی بەو کێشەیەوە هەبێت و دەەڵێت.\nکەس و کارەکەم پێیان وتم گوایە جاسووسێکی مەدەنی تورکی لە سلێمانی ڕفێنراوە و ئیدی تورکیا بۆ ئەم کارانە دەکات. بەڵام هەتاوەکو ئێستا بەلای خۆمەوە ئاشکرا نەبووە بۆچی ڕووبەڕووی ئازاردان و کێشە لە تورکیا بوومەوە.\nسەبارەت بەو ڕووداوە کە لە پارێزگای سلێمانی لە هەرێمی کوردستان ڕوویداوە، سەعید ئەحمەد پیرە ئەندامی مەکتەی سیاسی و وتەبێژی یەکێتی نیشتیمانی کوردستان، بە بەشی کوردیی ڕادیۆ سوید دەڵێت، کە هەوڵێکی شکستخواردووی دەزگا هەواڵگری تورکیا لە پارێزگای سلێمانی لە دژی پەکەکە ئەنجام بدەن، بەڵام لەلایەن هێزکان پەکەکەوە ئەو ئۆپراسیۆنەیان شکستی پێهێنراوە و کەسە نێردراوەکانی دەزگا هەواڵگرییەکانی تورکیا پەکەکە دەستگیری کردوون، لە دەرئەنجامدا یەکێتی نیشتمانی فاکتوورەکەی داوە و نوێنەرکەی لە تورکیا بۆ هەرێمی کوردستان گەڕێنراوەتەوە،\nکە لە کاتێکدا ئەمە نە پەیوەندی بە یەکێتیی، نە بەهەرێمی کوردستان و نە بەدام و دەزگا حکومییەکانەوە هەیە. سەبارەت بەو بابەتەی کە ئایا ڕێگەگرتن و ئازاردانی گەشتیارانی کورد بەتایبەت لە پارێزگای سلێمانییەوە، چەندە پەیوەندی بەو ڕووداوە هەیە کە هەرێمی کوردستان ڕوویداوە دەڵێت.\nمن پێموایە کە ناکرێت ڕووداوێکی لەو شێوە ببێتە ڕێگە گرتن و ئازاردانی کوردانی پارێزگای سلێمانی بدەن. ئەگەر ڕوویشیدابێت ئەوا داوا لەو هاوڵاتیانە دەکەین هەر بەڵگە نامەیەک پیدراوە بە نوێنەرایەتیی حکومەتی هەرێمی کورستانی بدەن ئەوا ئێمە هەڵواێستمان دەبێت.\nگوێ له ڕاپۆرته‌که بگرن\n1578 جار خوێندراوه‌ته‌وه\nکۆی سه‌ردان: 17206510


زیانەواڵەی Loapi دەتوانێت ببێتە هۆی تەقینەوەی پاتریەکانی مۆبایلە کارکردووەکانی سیستەمی ئەندرۆید – کەی ئای تی ئێن\nئەندرۆید 24, كانونی یه‌كه‌م 2017\nزیانەواڵەی Loapi دەتوانێت ببێتە هۆی تەقینەوەی پاتریەکانی مۆبایلە کارکردووەکانی سیستەمی ئەندرۆید\nزیانەواڵەی Lopai کە لەلایەن لێکۆڵەرەوانی دەزگای پاراستنی کاسپێکەرەوە ئاشکرا کراوە، دەربارەی ئەم جۆرە زیانەواڵە دەڵێن دەتوانێت زانیارییەکانی مۆبایلەکە و پارە دیجیتاڵیەکان دزە پێبکات، هەر ئەو کارە دەبێتە هۆی بەرزبوونەوەی پەستانی زیاتر بۆ سەر مۆبایلەکە و گەرمبوونی زیاتری پاتریەکەی تا باروودۆخی تەقینەوەی.\nبە وتەی لێکۆڵەرەوان ئەم زیانەواڵەیە لە ڕێگای ڕیکلامەکانەوە دابەشبووە و خۆی دەخاتە سەر شێوەی ئەپێکی پۆڕنۆگرافی یان دژە(ئەنتی) ڤایرۆس، دەشڵێن چالاکی ئەم زیانەواڵەیە هێندە زۆرە کە تەواوی توانای ڕام و پڕۆسێسەری سەرەکی سەرقاڵ دەکات و دەبێتە هۆی گەرمبوونی زیاتری مۆبایلەکەتان و پاشان تەقینەوەی.\nئەم زیانەواڵەیە سود لە کەڵێنەکانی پاراستن وەرناگرێت، بەڵکو تەنها ئەو کاتانە نەبێت کە بەکارهێنەر ئەو پێگانە دەکاتەوە کە ڕیکلامەکانی ئەم جۆرە زیانەواڵەی تێدایە و پێشنیاز داگرتنی دەکات، دوای ئەوەی بەکارهێنەر دایدەگرێت ئەپەکە کە وەک ئاماژەمان پێدا لەسەر شێوەی ئەپێکی پۆرنۆگرافی یان دژە ڤایرۆس خۆی نیشان دەدات، لە ماوەی دامەزراندنیدا داوای گۆڕانکاریی لە ڕێکخستنەکانی مۆبایلەکەت دەکات بە مەبەستی مۆڵەت پێدان بە ئەپەکە تاوەکو دابمەزرێت.\nدوای ئەوەی کە دامەزرا، دەست بە جێ دەست بە ناردنی قەبارەییەکی زۆر لە نامە نەخوازراوەکان بۆ کەسانی نێو مۆبایلەکەت دەنێرێت، دواتر دەست دەکات بە نیشاندانی ڕیکلامێکی زۆر لەسەر ئامێرەکەتان وە سود لە مۆبایلەکەتان دەبینێت بۆ هێرشی DDos، دەرهێنان(بردنی) پارە دیجیتاڵیەکان وەک بیت کۆین و جۆرەکانی تر یەکێکی دیکەیە لەو کارانەی کە ئەم زیانەواڵەیە ئەنجامی دەدات.\nوەک ئاماژەی پێکرا، بەهۆی ئەو پەستانە زۆرەی کە دەیخاتە سەر مۆبایلەکەتان کە بۆ ئەنجامدانی کارەکانی پێویستە، مۆبایلەکەتان زیاتر لە ڕادەی پێویست گەرم دەبێت و دەست بە تەقینەوە دەکات، خۆشبەختانە تاوەکو ئێستا ئەم زیانەواڵەیە لە کۆگای گووگڵ پلەیدا بە دیار نەکەوتووە، هەر بۆیە پێویستە ئاگادار بیت بێجگە لە کۆگای گووگڵ پلەی سود لە هیچ کۆگا و پێگەیەک وەرنەگریت بۆ داگرتنی ئەپەکان.\nتاگەکان ئەندرۆید زیانەواڵە


شەڕی ئەتۆمی لەخۆرهەڵاتی ناوەڕاست لەنێوان دووجەمسەرەكەی جیهان رودەدات؟\nبۆچوون / بیروڕا :: 08/10/2016\nنووسینی: ئەحمەد عەبدولموتەڵب\nهاوكات لەگەڵ پەرەسەندنی ئەمدواییەی ناكۆكیە سیاسیەكانی نێوان روسیا و ویلایەتە یەكگرتووەكان لەسەر قەیرانی سوریا، ئەو دەنگانەیش بەرزبوونەتەوە كە هۆشداریی دەدەن لە بەرپابوونی جەنگی ئەتۆمی كە رەنگە لە نێوان دوو هێزە گەورە سەربازیەكەی جیهاندا رووبدات و ناوچەی خۆرهەڵاتی ناوەڕاستیش گۆڕەپانی دەبێت.\nهەفتەی رابردوو واشنتۆن هەڵپەساردنی گفتوگۆكانی ئێستای لەگەڵ مۆسكۆ دەربارەی قەیرانی سوریا راگەیاند و روسیای بەوە تۆمەتباركرد كە "وەفای بۆ بەڵێنەكانی خۆی نییە" سەبارەت بە راگرتنی تەقە لە سوریادا. هەروەها ویلایەتە یەكگرتووەكان هەر یەكە لە مۆسكۆ و رژێمی سوریای تۆمەتبار كرد بە زیادكردنی هێرشەكانیان بۆ سەر خەڵكانی سڤیل.\nروسیایش لایخۆیەوە نیگەرانیی لە جموجۆڵی ئەمریكا دەربڕی و ڤلادیمێر پوتین سەرۆكی روسیا هەڵپەساردنی رێككەوتننامەی كۆتاییهێنان بە پلاتینیۆمی چاككراوی بۆ دروستكردنی چەكی ئەتۆم، راگەیاند، كە لەگەڵ واشنتۆندا هەیانە.\nهەر لەوبارەیەوە، ئیدارەی نیشتمانی بۆ ئاسایشی نەتەوەیی، رۆژی هەینی رایگەیاند كە بە هاوكاریی هێزی هەوایی ئەمریكا، دوو تاقیكردنەوەی دوو بۆمبی ئەتۆمیی ئاراستەكراوی لە جۆرەكانی (B61-7 و BO61-11) بە سەركەوتوویی ئەنجامداوە.\nترسی روسیا لە جەنگی ئەتۆمیی كە واشنتۆن بەرپای بكات لە هەڵكشاندایە و كەناڵە میدیا ناوخۆییەكانی روسیا، لە ناویاندا كەناڵی (زڤیدا) كە وەزارەتی بەرگریی بەڕێوەی دەبات، دەڵێن ویلایەتە یەكگرتووەكان چەكی ئەتۆمی ساز و ئامادە دەكات بۆ هێرشكردنە سەر مۆسكۆ. پێشتریش بەرپرسانی روس رایانگەیاندبوو حەشارگەی گەورەیان لە ژێر زەویدا دروستكردووە كە جێگەی 12 ملیۆن كەسیان تێدا دەبێتەوە و ئەمەیش دەكاتە هەموو ژمارەی دانیشتوانی مۆسكۆ بەتەواوی. ئەمە پێش تەنیا رۆژێك بووە لەو مەشق و راهێنانەی كە لە نێوان 2 بۆ 7 ی ئەم مانگی تشرینی یەكەمەدا بۆ رووبەڕووبوونەوەی جەنگی ئەتۆمی كردوویانە. ئەو مەشقكردنە، وەك رۆژنامەی (سەن)ی بریتانی دەڵێت، 40 ملیۆن كەس بەشدارییان تێدا كردووە.\nرۆژی چوارشەممەیش كەشتیگەلی روسیا لە دەریای رەش-ەوە بە دوو سەكۆی موشەكەوە لە بنكەكانی خۆیانەوە لە سیڤاستۆبۆڵ، رەوانەی ئاوە گەرمەكان كران بە ئامانجی (یارمەتیدانی كەشتییە جەنگییەكانی مۆسكۆ لە دەریای ناوەڕاستدا) وەك ئەوەی ئاژانسی راگەیاندنی روسیا لەزاری وتەبێژی كەشتیگەلەكەوە رایگەیاند.\nنایشكرێت لێدوانەكانی مانگی ئەیلولی رابردووی ئاشتۆن كارتەر وەزیری بەرگری ئەمریكا نادیدە بگیرێن كە تێدا ترسی خۆی لە بەكارهێنانی چەكی ئەتۆمیی لەلایەن روسیاوە، دەربڕی، وەك ئەوەی لە پێگەی (سكای نیوز)دا هاتووە.\nلەناو گومانی ئەوەدا كە مۆسكۆ مووشەكێكی بالیستیی تاقیكردبێتەوە، كارتەر وتی:"بەكارهێنانی چەكی ئەتۆمی ناچێتە چوارچێوەی جەنگێكی سەرتاسەرییەوە" هەروەها هێرشێكی"ترسناكی پێشتر نەكراویش كە بۆ نموونە روسیا یان كۆریای باكور ئەنجامی بدات وەك هەوڵێك بۆ ناچاركردنی نەیارێكی زاڵ لە رووی چەكی تەقلیدییەوە، بۆ ئەوەی دەستبەرداری یەكێك لە هاوپەیمانەكانی بێت" لە قەیرانێكدا.\nرابیتەی سنوورداركردنی چەك، جەختی لەوە كردووەتەوە كە هێشتا ویلایەتە یەكگرتووەكان و روسیا، زیاتر لە 1500 كڵاوەی ستراتیژیی (ئەتۆمی)یان بەسەر سەدان فڕۆكەی هێرشبەر و مووشەكەوە هەیە.


ئایا نێچیرڤان بارزانی تەنازول دەکات یان ئەرکە قورسەکە هەڵدەگرێت؟\nچوار بازرگانی ماددەهۆشبەرەکان دەستگیرکران\nجوان رۆژبەیانی: داوای دانیشتی پەرلەمانمان لەسەر ناوچە کوردستانیەکانی دەرەوەی ئیدارەی هەرێم کردوە\nپارێزگاری هەولێر پێشوازی لە نوێنەری جوتیاران کرد\n2018-01-21 [07:35 AM]\nنووسینی: ئومێد وەڵاتی\nدوای ئەوەی لەباشوری كوردستان بە ھەموو ناوچەكانی دەرەوەی ئیدارەی ھەرێمی كوردستانەوە پرۆسەی ڕێفراندۆم بۆ سەربەخۆیی ھەرێمی كوردستان بەڕێوە چوو خەلكی كوردستان بە ھەموو دەنگ و ڕەنگە جیاوازەكانەوە بریاریان دا كە دەیانەوێت بە رێگای دیموكراسی لە مەودوا دراوسێی ووڵاتی عێراق بن و خەلكی كوردستانیش وەك ھەموو گەلانی جیھان خاوەنی ووڵاتی خۆیان بن، لەیەكەم ھەنگاویدا حكومەتی عێراق درێژە پێدەری ھەمان سیاسەتی نوری مالكی سەرۆك وەزیرانی پێشووی حكومەتی عێراق بوو كە بودجەی ھەرێمی كوردستانی بڕی بوو، دوای ئەوە كەوتە جێ بەجێ كردنی ھەندێك رێكاری دیكە بۆ ئابڵوقەدانی ھەرێمی كوردستان ئەویش ڕاگرتنی گەشتە ئاسمانیەكانی ھەر دوو فرۆكەخانەی نێو دەولەتی ھەولێر و سلێمانی و دەروازە سنوریەكان، پاشان ھەنگاوی دووەم بە ھاوكاری ھەندێك ووڵاتی دیكە و رێکكەوتن لەگەڵ ژمارەیەك ( ھەرزە و كالفامی ) نێو ھێزێكی سیاسی ھەرێم (بە قسەی كوسرەت رەسوڵ و د.نجم الدین كەریم) دەست كرا بە لەشكركێشی بۆ ناوچەكانی دەرەوەی ئیدارەی ھەرێم كەتا ڕادەیەك حكومەتی عێراق توانی سەربكەوێت .\nھەموو ئەوانەی دژی بەرێوەچوونی پرۆسەی ڕێفراندۆم بوون. ڕۆژ نیە لە دەزگاكانی ڕاگەیان بە ھەموو جورەكانیەوە سەركردایەتی پارتی تاوانبار نەكەن و ئەوەی ڕویداوە دەبەستنەوە بەو پرۆسەیەوە كەخوی لە بنەڕەتدا وانیە پرۆسەكە ئەنجام درابا یان نا ئەوەی ئێستا ڕویداوە ھەر ڕوی دەدا، كە دەكرێت لە ووتارێكی دیكەدا بەدرێژایی باسی لێوەی بكەین، كە بوچی گرنگ بۆ ڕێفراندوم لەم كاتەدا ئەنجامبدرێت ؟ ئەگەر ئێستا نەبێت كەی دەبێت؟ كە موبادرەكانی ووڵاتانیش ھیچ گەرەنتیەكی تێدا نەبوو ئەگەر ئێستا نەكەین كەی بكرێت و ئەوكاتەی دەكرێت دانی پێدا دەنێن یان نا؟\nلەدوای بەڕێوەچوونی پڕۆسەی ڕێفراندۆم، باشوری كوردستان كەوتوتە بارۆدوخێكی زۆر ناخوشدا، ھەوڵەكان بۆ ئاسایی کردنەوەی ئەو بارۆدوخە نالەبارە لەچەند سەردانێكی دبلۆماسی و لێدوانی بەرپرسیارانەی نێچیرڤان بارزانی دا خۆی دەبینێتەوە ، كەلێرەش دا ئەوانەی گوتم ڕۆژ نیە سەركردایەتی پارتی تاوانبار نەكەن ئێستاش كەوتوونەتە تومەتبار کردن و قسەی نابەجێی جورا و جور كە ھەموو ئەو لێدوان و سەردانە دبلۆماسیانەی نێچیرڤان بارزانی بە تەنازول لەقەلەم دەدەن كە خۆشیان باش دەزانن ئەوەی نێچیرڤان بارزانی دەیكات ھەلگرتنی بەرپرسیاریەتیە وەك بەرپرسی یەكەمی حكومەتی ھەرێم، نێچیرڤان بارزانی و پارتی ئامادەنین خویان لەو بەرپرسیاریەتی بدۆزنەوە كە لەسەر شانیانە وەك ھەندێك حزب و لایەن كە وڵات شامی شەریف بوو خۆیان بەفریادرەس و خەمخوری خەلكی كوردستان دەزانن، کاتێ وڵاتیش تۆشی قەیران و دوخی خراپ ببێ لەبەرپرسیاریەتی ڕا بكەن كە ئەمە لە ئەخلاقی پارتیەكاندا نیە.\nسەردانەكەی بەم دواییەی نێچیرڤان بارزانی و وەفدە یاوەرەكەی بۆ بەغدا و ئێران بە فڕۆكەی تایبەتەوە ئێوە بە تەنازول دەزانن كێشە نیە، چونكە ئێوە وا فێركراون بەوشێوە بلێن و ببێژن، ھەموو ئەو ئەركانەی بۆ دەربازكردنی ھەرێم لەو قەیرانەی بەسەریدا فەرز كراوە لەسەر شانی سەرۆكی حكومەتی ھەرێمە زۆر بە دروستی و لێزانی جێ بەجێی كردوون، خەلكانێك چوون لێكی دەدەنەوە با بەكەیفی خویان بەناو بكەون، ڕاستە لەدوای بەرێوەچوونی پرۆسەی ڕێفراندۆم ھەرێمی كوردستان زیانی زۆری بەركەوت ، بەڵام ھەرێم نەچووە بن ئەو بارە نا ئاساییەی حكومەتی عێراق و ھاو ئاوازەكانی كە دەیان ویست شتێك نەھێلن بەناوی ھەرێمی كوردستان لە عێراق ، راستەوخۆ مامەڵە لەگەڵ پارێزگاكان بكەن ، ئەو تەنازول نە كردنەی ھەرێم بوو وای لە ھەموو ووڵاتان كرد كە بە حكومەتی عێراق بڵێن دەبێت بە زمانی گفتوگوو مامەڵە لەگەڵ ھەرێمی كوردستان بكەیت. بەیاننامەكانی كوشكی سپی و كاربەدەستانی فەرەنسا و بریتانیا ....ھتد گەواھیدەری ئەو ڕاستیەن، ئەمەش ھەموو بە ھەوڵی حكومەتی ھەرێم و سەرۆكەكەی ھاتنە گوڕێ نەك بەھەوڵی ئەو كەس و لایەنانەی خویان لە بەرپرسیاریەتی دەدزنەوە و بۆ لاوازكردن و لە ناوبردنی پارتی لەگەڵ ھەندێك بەرپرسانی عێراق و سوپا و حەشد شەعبی ئامادەبوون ھەموو كارێك بكەن و درێغیشیان نەكرد، بەڵام وەك ئەوان دەیانویست وا دەرنەچوو دوایی ھەر خویان كەوتنە تومەت بەخشین و پاكردنەوەی كردەوە خراپ و زیان بەخشەکانیان بە دوزی گەلی کورد كە بەباوەڕی من ئەوانە خۆیان بەئاوی زمزم بشوون دڵنیام پاك نابنەوە.\nھەرێمی كوردستان ئەم قەیرانە تێدەپەرێنێت ئەوكات ئەوانەی لە بەرپرسیاریەتەکان ڕادەکەن ب چ ڕویەك دێن خۆیان پیشانی خەلك دەدەن، خەلكی كوردستان ئێستا پێویستی بەو جورە بەرپرسانەیە كە لەتەنگانەدا بەرپرسیاریەتی ھەڵبگرن نەك ئەوكاتانەی وڵات ھیچ كێشەیەكی نەبێت.\nئەم هەواڵە 13573جار خوێندراوەتەوە


جارێکی تریش سەبارەت بە شورا - Mansoor Hekmat\nجارێکی تریش سەبارەت بە شورا\nلەنوینەکەی پێشودا ("سەبارەت بە کێشە پەیوەندیدارەکان بە باسی شوراو سەندیکا") و بەشوینیدا لە کۆبونەوەی لیژنەی نوسەرانی ناوەندی سەرخەتی ئەوهۆکارانەی کەلەبارەی لەپێشترین بیرۆکەی شوراو کۆبونەوەی گشتیدا (لەبەراورد لەگەڵ جوڵانەوەی یەکێتیەکان) دا پێشکەشم کرد، یەکێک لە کەموکوڕیەکانی باسەکە، لەلایەن هاورێیانەوە دڵنیا کرامەوە. ئەوە بوو کە بیرۆکەی شوراو کۆبونەوەی گشتی، لە بەراورد بە بیرۆکەی یەکێتیەکاندا کە چەمکێکی ناسراو و ئەزمون کراوە. بەتابەتی لە ڕوی چالاکیەکانیەوە لە ئەندازەیەکی سەرتاسەریدا هێشتا بێ ئەزمون و نەناسراوە. "کۆبونەوەی گشتی ناتوانێت شتێکی زیاتر بێت جگە لە ڕێکخراوێکی جەماوەری ناوخۆیی". بڕیار لەسەر ئەوەدرا کە تا لە درێژەی باسەکانماندا، لایەنگرانی بیرۆکەی شورا ئاسۆی سەرتاسەی پیشنیارەکەی خۆمان پێشکەش بکەین. چۆن دەتوانین بزوتنەوەی شورایی، پشت بەستو بە بیرۆکەی کۆبونەوەی گشتیەکان، لە ئاستی سەرتاسەریدا بەرجەستە بکەین و تا چ ڕادەیەک بیرۆکەیەکی لەو شێوە دەتوانرێت ئەنجام بدرێت.\nئەم نوسینە پێکهاتوە لە سەرخەتی وەڵامی ئێمە بەم پرسیارانە. سەرەتا وێنایەک لەسەر بونیادی سەرتاسەری بزوتنەوەی شورایی جێگە مەبەستی خۆمان ئەخەینە بەردەست وپاشان پەیوەندی ئەم لیکدانەوەو هەڵبژاردەکە لەگەڵ واقیعیەتی ئیستای بزوتنەوەی کرێکاری ئێراندا باس بکەین.\nشوراکان وەک ئەڵتەرناتیڤیک لە ڕێکخراوکردنی سەرتاسەری کرێکاریدا\n۱- جیاوازی لەگەڵ یەکیتیەکاندا، کە بنەماکەیان ڕێکخراوکردنی پێشەیی یا بەشەکان پێکدەهێنێت، ڕێکخراوی سەرتاسەری شورایی پشتبەستوە بە پێکەوە گرێدان و یەکێتی کارکردنی شورایی کارگەو کارخانەکان لە جوغرافیایەکی ئابوری وبەڕێوەبەری دیاریکراودا. شوراکانی ڕۆژهەڵات و شوراکانی گەیلان، نمونەگەلێکیان لەم جۆرە ڕیکخراو بونە کارگەییانەی شوراکانیان بەدەستەوە داوە. ئەمە بەومانایە کەپایەیی ترین خانەی بزوتنەوەی سەرتاسەری شورایی، هەروەها خۆی شورایەکی بەتەوای مانایە. بەدەربڕینێکی تر ڕێکخراوی سەرتاسەری شوراکان، لە کۆتاییدا شتێک نیە جگەلە هەرەمێکی ڕێکخراوەیی پێکهاتوو لە شوراکان. سەبارەت بە چۆنیەتی دامەزراندنی ئەم هەرەمە ڕێکخراوەیی وتایبەت مەندیەکانی دەتوانێت چەق بەستو نەبێت. مەسەلەی بنەڕەتی تێگەیشتە ئەم مەسەلەیە کە بەوجۆرە یەکەی بنەڕەتی شورا وەکو دیاردەیەکی جێگە متمانە بناسرێت، ئەوکاتە دامەزراندنی ڕێکخراوێکی سەرتاسەری شورایی، کەبتوانێت نوێنەرایەتی تەواوی کریکاران بکات، مەحاڵ نیە، لە ڕەوتی خەباتی کرێکاریدا، تابەتمەندی ئابوری، سیاسی کلتوری کۆمەڵگە و فاکتەری جۆراوجۆری تر تایبەتمەندیە کردەییەکانی هەرەمی شوراکان، شێوەی پەیوەندی هەر شورایەک بە گشت ڕێکخراوی سەرتاسەریەوە، ڕێساکانی ئەم یەکێتیە سەرتاسەریە و هتد دیاری دەکات. ئەوەی کە ئێمە لێرەدا پیشنیاری دەکەین، ئەلگۆیەکی شێوازیکی تەجریدی، بەڵام لەڕوی بابەتیەوە قابیلی دروستکردنە، بۆڕیکخراوکردنی سەرتاسەری شوراکانە.\n٢- شورای پایەیی هەمان کۆبونەوەی گشتی ڕێکخراوە. حزبی ئێمە بەم بیرۆکەیە ئاشنایەو پێویست بە ڕونکردنەوە ناکات. دەکرێت چەند خالێک بۆ ڕونکردنەوەی بابەتەکە زیادبکەین:\nئەلف: وەک باوە پێوانەکانی چەندایەتی (ژمارەی ئەندامانی یەکەیەک کە شورای تێدا پێکدەهێنرێت وهتد) کارلێکراوی هۆکاری فیزیکی وسیاسی جیاوازە. کارگەیەکی ٢٠٠٠٠ کەسی ناتوانێت شورایەکی سەرەکی (کۆبونەوەیەکی گشتی) هەبێت. بەشێوەی واقیعیش کارگەیەکی لەو شێوەیە لە ڕوی سیاسیشەوە بەهای کارگەیەکی ٥٠ نەفەری نیە. ئەمە ئاڵۆزیەک لە پێشنیاری شوراییدا دروست ناکات. هەرلەو کاتەی کە کارگەی جێگا مەبەست ئەتوانێت شورایەکی هەبێت، ئەو شورایە دەتوانێت شورای نوێنەرانی کۆبونەوەی گشتی بەشەکانی تر بێت. ئەم شورایە ئەتوانێت٤٠ جار زیاتر ژمارەی ئەونوێنەرانەی کە کارگەی ٥٠ نەفەری بۆ ئۆرگانی باڵای دەنێرێت، نوێنەر بنێرێت وهتد. باسی شورای پشت بەستوو بەکۆبونەوەی گشتی لەچارەسەری ئەو کێشانەدا ڕوبەڕوی دژواری نابێتەوە.\nب- کۆبونەوەی گشتی ڕیکخراو بەمانای کۆبونەوەی گشتی بەردەوام کار نیە. کۆبونەوەی گشتی، شورا سەرچاوەی دەسەڵاتیەتی. بەڵام ڕێکخستنی ئیداری شورا لە دەسەڵاتدارانێک پێک دەهێنرێت کە لەلایەن کۆبونەوەی گشتیەوە هەڵدەبژێردرێن. لە پرۆژە پێشنیارکراوەکەی ئێمەدا، هەموو بەرپرسەکانی کۆمیتەیەکی جێبەجێکردنی شورا، کەلەماوەی دوو دانیشتندا کارە پەیوەندیدارەکان بەشورا چارو بڕ بکەن ئیدارەی کۆبونەوەکانی شورا بکەن وڕاپۆرتەکەی بدەنەوە بە کۆبونەوەی گشتی، کورتی دەکەینەوە. بەوهۆیەوە شورای سەرەکی ڕێکخراوێکە کە بڕیاری تێدا ئەدرێت، سیاسەتی تێدا دائەڕێژرێت وجێبەجێ ئەکرێت ئەتوانرێت وەک هەر ڕێکخراوێکی تر بەشێوەیەکی پێکەوە بەستراو بەردەوام ڕێکخراو بێت. کۆمیتەی جێبەجێ کاری شورای کارگەیەک، هاوتای ئیداری بەرپرسانی یەکێتیەکە لە کەرگەیەکدا.\nج- تایبەتمەندی بنەمایی شورای بنەڕەتی، بەکاربردنی دیموکراسی ڕاستەوخۆیە. یەکێک لە جیاوازیە بنەڕەتیەکانی بزوتنەوەی شورایی لەگەڵ بزوتنەوەی یەکێتیەکاندا بونی ئەم دیموکراسیە ڕاستەوخۆیەیە لە ئاستی جیاوازدا و هەرئەمەشە کە ئەو لەو لادانانە بیرۆکراتیانەی کە یەکێتیەکان ڕوبەڕوی دەبنەوە دەپارێزیت.\n٣- لەئاستی سەروتریدا لە کارخانەکاندا، شورای نوێنەرانی شوراکانمان هەیە (لەکردەوەدا دەتوانێت ناوی بنرێت ناوەندی شوراکانی فڵان ناوچە و هتد یا هەر شتێکی تر، باسەکە لەسەر ناوەرۆکی واقیعی ئەو شورای باڵاترەیە) ئەم شورایە خۆیشی کۆبونەوەیکی گشتی پێکهاتوە لە نوینەرانی شورابنەڕەتیەکان، بەتایبەتمەندی کۆبونەوەی گشتیە بنەڕەتیەکانەوەیە. ئەم شورایەش کۆمیتەی جێبەجێ کار وکارگێڕانی ئیداری"بەردەوام" (لە جیاوازی لەگەڵ کۆبونەوەی گشتیدا کە دانیشتنەکانی هەر چەند کاتجارێک هەیانە) خۆت هەڵیدەبژێریت. پەسەندکراوەکانی شورای باڵاتر بۆ شورای خوارتر پێوستە جێبەجێ بکرێت. لەڕاستیدا شورای باڵاتر، نوێنەرانی کرێکاران لە زۆرێک لە مەسەلەکاندا بۆ ئەوان دەگوازرێتەوە و لە ناوچەی دەسەڵاتەکانی شورای بنەڕەتیدا دەکوژێتەوە. (بەدڵنیایی لەکاتی نمونەیی- واڵای بارودۆخی واقیعیدا تەواوی یاسای تێکۆشان و کێشمەکیشی نێوان هێزە واقیعیەکانیش لێرەدا حوکم دەکەن) و لەبەر ئەوە لەگەڵ پێناسەو جیاکردنەوەی دەسەلاتەکانی هەر شورایەک، لانی کەم لەسەر کاغەز، ناوچەی هێزدا بڕیاری هەر یەکەیان ئاشکرا دەبێت.\nنوێنەرانی شورای باڵا، لە کۆبونەوەی گشتی شورای خوارەوەدا هەڵدەبژێردرێن و لەلایەن هەمان ئۆرگانەوە جێگەی بانگکردن و گۆڕینن. شورای باڵاش بە نۆرەی خۆی نوێنەرانێک بۆ شورای باڵاتر هەڵدەبژێرێت. مافی لەکارلابردن و دانانی شورای خوارتر تەنها لە بازنەیەکدا بونی هەیە) واتە ئەگەر نوێنەری کارگەی A لە شورای ناوچەی B بەنوێنەرایەتی ئەم شورایە لە شورای پارێزگایCهەڵبژێردرا، ئیتر کارگە A مافی بانگهێشت کردنی ئەوی نیە، بەڵکو ئەمە لە چوارچێوەی مافەکانی شورای B دایە (شورای ناوچەیی لەگەڵ هەڵبژاردنی نوینەرانی پێشوو بۆ شوراکانی دوو قوناخی سەروتردا، ئەبێت شوینی ئەوانە بگۆڕێت. لەکاتی لەکارلابردنی ئەمجۆرە نوێنەرانە، ئەوان یەکسەر دەگەڕێنەوە بۆ ئەو شورایەی کە هێشتا باوەڕنامەکانیان قبوڵ دەکرێت). بۆ دوو قۆناغی خوارتر. لە نمونەکانی سەرەوە، کەسێک کە لە B بۆ C هەڵبژێردراوە- ولە B دا لەلایەن A وە گویزراوەتەوە- لەگەڵ لەکارلابردنی لەلایەن B بۆ کۆبونەوەی گشتی A دەگەڕێتەوە.)\n٤- ئەم زنجیرە پلەوپایەی شوراکان وشورای نوینەرایەتی تا هەر چەندێک کە پێویست بکات فراوان دەبێتەوە. لەوانەیە سەرەتا نوێنەرانی شورای چەندین کارگەی بچوک لە شورایەکی گەورەدا کۆبننەوە و پاشان تەنها یەک نوێنەر، هاوتای نوێنەری ڕاستەوخۆی کارگەیەکی گەورە، بنیرن بۆ شورای ناوچەیی. ئەمە بەشێکە لە قەرار ومەدار وڕێکەوتنی شوراکان خۆیان وبەشیکە لە هەرجۆرە ڕێکخراوکردنیکی کرێکاران وئاڵۆزیەک لە کارەکاندا دروست ناکات. لەم تۆڕەدا، هەرچۆن بێت، هەرەمیک لە شوراکان وبەرەوڕوبونەوە و پێکەوەبەستراوەکانی، هەرەمێک لە کۆمیتە جێبەجێکارەکانی شوراکان دروست دەبێت. تۆڕی کۆبونەوەگشتیەکان، تۆڕی بڕیاردەرو، سیاسەت داڕێژەرو"کۆمەڵێک" تۆڕی کۆمیتە جێبەجیکارەکان (بەرپرسانی سوپایی هەر کۆبونەوەیەکی گشتی) ڕێکخستنی ئیداری بزوتنەوەی شورایی سەرتاسەری پێکدەهێنن. لەسەروی ئەم هەرەمی شورایی سەرتاسەری و کۆمیتەی جێبەجێکاری شورای سەرتاسەریەدا دەوستێت.\n٥- سیستەمی شورایی هەبونی یەکێتیەکان و یەکێتی ئەوان لەم شورایانەدا یەکسەر لەناونابات. بۆ نمونە ئەتوانی وابیربکەیتەوە کە لە بەشێکی دیاریکراودا کە یەکێتی شێوازێکی گونجاوە بۆیان (کرێکارانی بیناسازی تەنیا، کرێکارانی خزمەتگوزاری ناوماڵ، شۆفێری بارهەڵگرە بچوکەکانی کۆگاکان و...) لەئاستێکی دیاریکراودا نوینەرانی خۆیان بنێرن بۆ شوراکانی نوێنەرایەتی وبە دەربڕینێکی تر پەیوەندی خۆیان بە ڕیکخراوی شورای سەرتاسەریەوە ڕاگەیەنن. لەم دۆخەدا مەرجێکی حەیاتی تر، پشت بەستنی ئەم ڕێکخراوانەیە بە کۆبونەوەی گشتی و دەنگدانی گشتی ئەنداامان و توانای دانان ولابردنیبەرپرسەکانیانە لەلایەن هەڵبژێرەرە ڕاستەوخۆکانیانەوە. سیستەمی شورایی هەروەها ئەو توانایەی هەیە کە چینی کرێکارو زەحمەتکیشانی تریش لە شوین و پێگەی کۆمەڵایەتی ترەوە بەخۆیانەوە پەیوەست بکەن. شورای "دیهاتەکان"و یان شورای سەربازان، دەتوانن لە ئاستی دیاریکراودا بەم بزوتنەوەیەوە پەیوەست ببن. (بزوتنەوەی هەرەوەزیە کرێکاریەکان وهتدیش دەتوانن شوێنی خویان لە پەیوەندی لەگەڵ ئەم شەبەکەیەدا بدۆزنەوە). بەم ڕیزبەندیە سیستەمی شورایی توانای زۆر فراوانترەکان بۆ دامەزراندی یەکێتیەکی سیاسی فراوان لەناو چینی کرێکاردا دێنێتە ئاراوە کە مێژوییەن یەکێتیەکان ئارەزویان بەبووە یان لەتوانایاندا نەبووە.\nهەر وەکو وتم پرۆژەی سەرتاسەری شوراکان (هەروەک پرۆژەیی سەرتاسەری یەکێتیەکان)، بەناچاری لەم قۆناغەدا پرۆژەیەکی تەجریدیە. ئەوەی کە جێگەی سەرنجی ئێمەیە جەختکردنەوەیە لەوەی کە بزوتنەوەی شورایی بەباشی توانای دەرکەوتنی وەکو ئەڵتەرناتیڤێکی سەرتاسەی لەگەڵ بنیاتی بەڕێوەبەریەکی بەردەوامی هەیە. تایبەتمەندی شورایی ئەم بزوتنەوەیە لەبنەڕەتدا لەخوارەوە بۆسەرەوە دەجێت. شورای بنەڕەتی جوڵانەوەی هەموو ڕیکخراوەکە دیاری دەکات. ئەگەر پێکهێنانی یەکێتیەکان لەکردەوەدا بەشیوەی ڕاکێشانی کرێکاران لە ڕوی مافی بێ ڕیکخراوی بە یەکێتیە لە پیشەوە پێناسەکراوەکانەوە ئەنجام ئەدرێت، ڕیکخراوی سەرتاسەی شوراکان بەرهەمی کاری هاوبەشی شوراکانە کە تەنانەت لەدەرەوەی شوراکانیش خۆیانەوەن. بزوتنەوەی شورایی تەنها وبەناوی بزوتنەوەی شوراییەوە دەتوانێت دروست ببێت و لەبەر ئەوە لە خوارەوە بۆسەرەوە دورس ئەبێت. (خاڵێکی بەهیزی لەم بارودۆخەی ئێمەدا هەر ئەمەیە).\nبزوتنەوەی کۆبونەوە گشتیەکان، خاڵی دەستپێک و بناغەیی و واقیعی\nلایەنگرانی بیرۆکەی سەندیکا لە دەرەوەی حزب دوچاری ناکۆکیەکی دیاریکراو بونەتەوە کە ناچاریکردون کە پەنا بۆ بیرۆکەی سەندیکای نهێنی بەرن. لەڕاستیدا لەبەرانبەر باسی شوراکانی پشت بەستوو بە کۆبونەوەی گشتیدا کە بیرۆکەی ئەنجومەنی دامەزراوە نهێنیەکانی سەندیکا بونی هەیە. بەم ڕیزبەندیە بەکردەوە شێوازی مەسەلەکە گۆڕانی بەسەردا هاتوە بڕیار بوو باسەکە لەسەر شێوازی ڕێکخراوی کرێکاران بێت، بەرگری کارانی سەندیکا ئێستا لە دۆخێکی باشدانین.\nلەبەرانبەردا، پێشنیاری بزوتنەوەی شوراییدا ڕێگەچارەی واقیعی بۆ کێشەکە دەخاتەڕوو. ڕاستیەکانی ئەم دواییانەی تێکۆشانی کرێکاری جەختیان لەسەر ئەم هۆکارانە کردوەتەوە:\n١- لەم قۆناغەدا کرێکاری ئێرانی بە ئاسانیەکی زۆر زیاترەوە توانای ڕێکخراوکردنی لە ئاستی ناوچەیی جوغرافیاییە تا ئاستی دەستەیی وپێشەییەکان (تەنانەت شورای ئیسلامی ڕژێم ناچار بووەجوغرافیا بکەنە بنەما)\n٢- بینای ئیداری ئاڵۆز لە بەراورد لەگەڵ ئامرازەکانی (هاوشێوەی کۆبونەوەی گشتی) کە بتوانێت بە خێرایی ببێتە وەسیلەی کاری ڕاستەوخۆی کرێکاران. شانسێکی زۆر لاواز تریان هەیە بۆ سەرکەوتن. ئەمڕۆش بیرۆکەی کۆبونەوەی گشتی بۆ کرێکاران زۆر جێکەوتەیە و کۆبونەوەی گشتی دیاردەیەکی ناسراوە لەنێو کرێکاراندا.\n٣- تەواوی هەواڵەکانی بزوتنەوەی کرێکاری ئاماژە بە ڕوبەڕوبونەوەی ڕێکخراوە زەرەکان دەکەن لەگەڵ کۆڕو و کۆبونەوە گشتیەکانی کرێکاراندایە. بەکردەوە لەبەرانبەر ڕێکخراوە زەردەکاندا. کریکاران کۆبونەوەی ناڕەزایەتی خۆیان، زۆرجار تەنانەت لەژێر ناوی کۆبونەوەی گشتیدا، ئەنجامداوە.\n٤- زۆربەی حزبە سیاسیەکانی ئۆپۆزۆسیۆن (بانگەشەکارانی سۆشیالیزم) بیرۆکەی کۆبونەوەی گشتیان پەسەندکردوە.\n٥- ئاستی تێکۆشانی ئێستای کریکارانی ئێران، ئاستی هەنگاوی سەرتاسەری نیەو تەنانەت لەباشترین دۆخی پیشڕەویدا هاوکات وهاوشێوەی ناوچەیی، لەڕێگەی کۆبونەوەی کارگەی- ناوچەکانەوەیەکانە. ڕابەری سەرتاسەری نیە، بابەتی خەبات (هاوچەشنی یاسای کارو بیمەی بێکاری) گشتیە. بەڵام ڕابەری ناوچەیی وبەگشتی لە ڕێگەی کۆبونەوەی ڕاستەوخۆی کرێکارانەوە ئەنجام ئەدرێت.\n٦- دەرکەوتنی ڕابەرانی ناسراوی وڵات، لەدەرەوەی ڕەوتی ڕێکخراوە زەردەکان، لە ماوەیەکی کورتدا لەتوانادا نیە. ئەم ڕابەرانە یەکەم: لەو ماوەیەدا توانای خۆدەرخستنیان نیە. (دەست ڕاگەیشتن بە دەستگاڕاگەیاندنە بەکۆمەڵەکان، توانای قسەوباس لەدەرەوەی کارگەکان و سەرتاسەری، لایەنی وەستان لەلایەن دەوڵەتەوە هەموو کرێکاران لەگەڵ دەوڵەت) و دوهەم:بەخیرای سەرکوت دەکرێن. مەسەلەی ڕابەری ناوخۆیی یەکێک لە داتا کانی ئەمڕۆی بزوتنەوەی کرێکاریە کە لەهەر پێشنیارێکی ڕێکخراوەیی کرێکاریدا ئەبێت لەبەرچاو بگیرێت (بەبۆچونی من یەکێتی کرێکارانی دورست کردنی ئۆتۆمبێلدا بۆ نمونە ناتوانێت لەگەڵ لێژنەیەکی پێکهاتوو لە تەنها ئازەرباینجانی لە تەبرێز دروست بکەیت، یا لە ناسیۆناڵ، یا...)\nهەموو ئەوانە، و زۆر فاکتەری تریش، ئاماژەن بۆ ئەوەی کە ڕێکخراوی سەرتاسەری کرێکاران ئەبێت لە ئەمڕۆ لەئاستی ناوخۆییەوە دەست پێبکات. لێرەبەداوە ئەم ڕێکخراوکردنە دەبێت جەماوەری- ئاشکرا بێت. هەموو ئەم فاکتەرانە ئاماژە بە شتێک دەکەن و ئەویش کۆبونەوەی گشتیە. ئەبێت ئێمە لایەنگری کۆبونەوە گشتیەکان بین وئەم بزوتنەوەیە، کە ئێستاش بە شێوەیەکی سەرەتاییدا هەیە، گەشەی پێبدەین، ڕێکخراوکردنی بزوتنەوەی کۆبونەوە گشتیەکان هەنگاوی یەکەم لە ڕێگەی دامەزراندنی جوڵانەوەیەکی سەرتاسەری.\nبزوتنەوەی کۆبونەوەی گشتی مانای چیە؟\nڕەنگە ئەم ڕونکردنەوەی خوارەوە مەسەلەکە بەرچاوتر بکات.\n١- ئەمە ئاستیکە لە ڕیکخراوکردنی شورایی کە هێشتا تێیدا یەکەم، کرێکاران لە شورای بنەڕەتی زیاتر نەڕۆشتون. کۆبونەوەی نوێنەران ئێستا لە توانادانیە. دوهەم، کۆبونەوە گشتیەکان وەک شورای کارخانە نا، بەڵکو وەکو کۆبونەوەی گشتی و لە دەوری ئۆرگانی بەدیلی ڕێکخراوە زەردەکانی کارگەکاندا کاربکات و سێهەم، سەربەخۆ لە پەیوەندی کردەیی و هونەری کۆبونەوە گشتیەکان لەگەڵ یەکتردا، بیرۆکەی لێهاتوی کۆبونەوە گشتیەکان وەکو ئۆرگانی سەربەخۆ و جێ باوەڕی کرێکاران تاڕادەیەک بڵاوبوەتەوە وچوارهەم، پەیوەندیە بەراییەکان لە نیوان نوێنەرانی کۆبونەوە گشتیەکاندا لەگەڵ یەکتردا بۆ ڕاکێشانی هاوپشتی و بەدەستهێنانی زانیاری دەستی پێکردوە.\n٢- بەفەرمی ناسینی شوێنی کۆبونەوەی گشتی لەلایەن دەوڵەتەوە. وەکو ئۆرگانی بڕیاردان، ئێستا لەبەرچاو نەگیراوە. مەسەلە بنەڕەتیەکە ئەوەیە کە ئەم کۆمەڵانە خۆیان وەک قسەکەری کرێکاران بناسێنن و لەبەرانبەر شورای ئیسلامیدا ڕابوەستێت. ئەم شوینی کۆبونەوانە ئەبێت هەرچی زیاتر لە قەڵەمڕە وبەڵێننامەی بەکۆمەڵ. چارەسەری ناکۆکی، ڕا دەربڕین سەبارەت بە پیشنیارەکانی دەوڵەت، چالاکبن. ڕەسمیەت وەرگرتن شوینی کۆبونەوەکان وەک دروشمێک لەلایەن ئەم بزوتنەوەیەوە خراوەتە ڕوو.\n٣- ڕێکخراوبونی کۆبونەوە گشتیەکانیش ئێستانەبوەتە بنەما. کێشەی بنەڕەی پێکهێنانی ئەوانە لەبارودۆخی ڕوبەڕوبونەوە کرێکاران لەگەڵ دەوڵەت و خاوەنکاردایە. هەوڵدان بۆڕێکخستنی دامەزراندنی کۆبونەوەی (سەربەخۆ لە هەبونی ناڕەزایەتی ومانگرتن لە بەشەکەدا) کارێکە کە ئەبێت لەناوجەرگەی کۆبونەوەی گشتیەوە ببرێتە پێشەوە.\n٤- خەباتی وشیارانە بۆ پێکەوەبەستنی کردەیی کۆبونەوەکان لەگەڵ یەکتر یش یەکێک لە تایبەتمەندیەکانی هەبونی بزوتنەوەی کۆبونەوەی گشتیە، بەرێخستنی بزوتنەوەی کۆبونەوەی گشتی واتە هەم دروستکردنی ئەم کۆبونەوانە لە کارگەکاندا وەک ڕابەریەکی ئەتەرناتیڤی ناوخۆیی، و هەم دامەزراندنی پەیوەندی نێوان کۆبونەوەکان بۆ دامەزراندنی جوڵانەوەیەکی فراوانتر، لەگەڵ ڕابەریە ناو چەیی و سەرتاسەی، بڕیارنامەوپەسەندکراوەکان و هتدیش. ئەوانە ەو کارانەیە کە کرێکارێکی چالاکی"بزوتنەوەی کۆبونەوەی گشتی"لەدەستوری خۆیدا دابنێت.\n٥- پەیوەندی بزوتنەوەی کۆبونەوە گشتیەکان بە بزوتنەوەی شوراییەوە ئەبێت جارێ مەسەلەیەکی کراوە بێت. ئەبێ لایەنگرانی یەکێتیەکان ئەم قۆناغە وەک قۆناغێک لەکاری یەکێتیەکان تێبگەن (کە ئێستا بەرنامەیەکی وایان نیە). ئەگەر وابوو، چەند باشترە. بەڵام تایبەتمەندیەکانی ئەم کۆبونەوانە ئەوان زۆر گونجاوتر دەکات بۆ گۆڕان بە بناغەی بزوتنەوەی شورایی. کاری دواتری ئێمە، پاش ئەوە سەردەمی خەبات لە تێپەڕاندنی قۆناغی خوارەوە دەبێت:\n١- ڕێکخستنی کۆبونەوەکان، پێکهێنانی ئەنجومەنی جێبەجێ کار\n٢- ناو لێنانیان بەشورا کرێکاریەکان\n٣- بەڕەسمی ناسینیان لەلایەن (سەپاندنیان) بەسەر دەوڵەتدا. کەسایەتی حقوقی پێدان بە کۆبونەوەی گشتی\n٤- دامەزراندنی ئۆرگانەکانی هاوکاری نیوان کۆبونەوەکاندا وەک بنەمای شورای نوێنەرا\n٥- دامەزراندنی شورای نوێنەران لەئاستی ناوچەو لیجنە جێبەجێکارە پەیوەندیدارەکاندا.\n٦- پێکهێنانی فراکسیۆنە کۆمۆنیستیە (نهێنی وڕانەگەنراو)ەکان لەناوخۆی کۆبونەوەکاندا، وەستانی ئاژیتاتۆرە حزبیەکان لە سەر کۆبونەوە گشتیەکان وهتد.\n٧- هەبونی بڵاوکراوە. پەسەندکراوەکان و هتد بە ناوی شوراکان و یا شورای نوێنەران\n٨- بڵاوکردنەوەی دەسەڵاتی تۆڕی شوراکان لە کاروباری کرێکاری و بڕیاری بەکۆمەڵدا.\nوەک دروشمی تەبلیغاتی و دەربڕینی بنەڕەتی لەم قوناغەدا ئەبێت ئەمانە بڵێین"بزوتنەوەی کۆبونەوەی گشتی"، "ڕیکخراو بونی کۆبونەوەی گشتی"، "نا بۆ شورای ئیسلامی". کۆبونەوەی گشتی کرێکاران"، پێکهێنانی لیژنەی جێبەجێ کاری کۆبونەوە گشتیەکان". کۆبونەوەی گشتی ڕێکخراو شورای واقیعی کارگەیە"، سیاسەتی ئێمە گەشەدانە بە بزوتنەوەی کۆبونەوە گشتیەکانی کرێکان"، کۆبونەوەی گشتی دەربڕی ئیرادەی ڕاستەوخۆی کرێکارانە"، ئەبێت کۆبونەوە گشتیەکانی کرێکاران پێک گەیشتن وپەیوەندی ئەنجام بدەن"، "تەنها کۆبونەوە گشتیەکانی کرێکاران و نوێنەرەکانیان مافی گرێدانی بڕیاریان لەلایەن کرێکارانەوە هەیە"، و هتد. لە وشەیەکدا زمانی تەبلیغاتێک کە کۆبونەوەی گشتی نەک وەکو دیاردەیەکی بێلایەن، بەڵکو وەک بزوتنەوەیەکی کرێکاری بۆ دروست کردنی ئۆرگانەکانی بڕیاردان جەماوەری کرێکاری بەرجەستە بکات.\nکۆتایی: دوبارەکردنەوەی هەندێک بەڵگەکان\nپێشنیاری بزوتنەوەی شورای پیشنیاری داهێنانێکی تازە نیە، هەمان پرۆسە بەکردەوە لە بزوتنەوەی شورایی لە ڕوسیادا بەڕێوەچوە. بزوتنەوەی شوراییو (کۆمیتەی کارگەکانی) کرێکاران خۆی جۆرێکە لە ڕێکخراکردنی کرێکاران کە بۆ روڕوبونەوە (نەک لەدرێژەی) بزوتنەوەی یەکێتیە کرێکاریەکاندا دروست بووە و بونی هەبووە. بێگومان ئەمە ڕاستیەکە کە ئێمە دەرکەوتنی ئاشکراو بەربڵاوی ئەم بزوتنەوەیەمان لە سەردەمی شۆڕشگێڕانەدا بینیوە. پرسیارێک کە دەبێت وەڵامی بدەینەوە ئەوەیە کە ئایا بزوتنەوەی شورایی چارەنوسێکی حەتمیە؟ئایا ئەمە تایبەتمەندی سەردەمی پەرشوبڵاویە لە پراکتی شوراکاندا سەرچاوەکەی لە خاسیەتێکەوەیە کە لەخویدایە یان ڕێگری و لاوازیەکە لە شێوازی ڕێکخراوەی ئەم بزوتنەوەدایە، یان هۆکاری ترە (کەتا بگات بە ئێرانی ئەمڕۆ- یا تەنانەت لەم سەردەمەی ئێستاشدا- بونی نەبێت یان بەپیچەوانەوە بێت) ڕێگر بون لەبەردەم کردنی بزوتنەوەی شورایی بە ئەڵتەرناتیڤێکی بێ کۆتایی بزوتنەوەی سەندیکالیستی. بەبێ ئەوەی بمانەوێت پیداگریمان هەبێت، ئەم دەربڕینەی دوهەم ئاراستەترە. بەردەوامی کاری یەکیتیەکان بەڵگەی لێهاتوی دەرونی زۆرتریان یان گونجاوی زیاتری ئەواندا نیە لەگەڵ تێکۆشانی کرێکاریدا بەڵکو سەرچاوەکەی لە هۆکارێکی دیاری کراوەوە وەرگرتوە کە ئەمڕۆ بەڕادەیەکی زۆر بابەتی بونی خۆی لەدەستداوە.\n١- بزوتنەوەی نیقابی دەتوانێت مانەوەی لە سنورێکی تەسکی یاسایی بۆرژوازیدا دەستەبەر بکات. ئەمە تایبەتمەندێتیەکی نیقابەئەوەیە کە کاری ڕاستەو خۆی کریکاران کۆنترۆڵ بکات و بیکاتە ئاوەڕۆی بیرۆکراسی بۆرجوازیەوە (دەوڵەتی یەکێتیە شۆڕشگێڕەکان ئەوەندەی شوراکان کەم تەمەن بووە). لەبەر ئەوە بەشێکی دیاریکراو لە بۆرژوازی خۆیان خوازیاری بەردەوامی کاری یەکێتیەکانن (هەر ئەوبەشەی کەلە بارودۆخی شۆڕشگێڕانەدا بەفەرمی جاڕ بۆ دەسەڵات و ڕەسمیەتی یەکیەتیەکان ئەدات لەبەرانبەر هەر بزوتنەوەیەکی کاری ڕاستەوخۆی کرێکاریدا.\n٢- بزوتنەوە یەکێتیەکان لەگەڵ ڕەوتێکی حزبی دەوڵەتی بۆرژوازیدا یەکی گرتوە. بەردەوامی کاری یەکێتیەکان ڕویەکی تری دراوی بەردەوامی کاری سۆسیال دیموکراسیە لە جیاوازی لەگەڵ کۆمۆنیزم وئانارکۆسەندیکالیزمدا. یەکیتی ئەڵتەرناتیڤی سۆسیال دیموکراسیە لە ڕێکخراوکردنی کرێکاراندا. کۆمۆنیستەکان دەتوانن (و لە زۆرحاڵەتدا کە کارێکی تریان لەدەست نایەت، ئەبێت) ئەم ئەڵتەرناتیڤە قبوڵ بکەن. بەڵام مێژووی بزوتنەوەی کرێکاری گەوایی ئەوە ئەدات کە شوراکان، وەکو ئۆرگانی کاری ڕاستەوخۆی کرێکاران- نەک تەنها لە کاری بەڕیوەبردنی کۆمەڵگەدا، بەڵکو لەهەر خەباتێکی ئابوری وخۆشگوزەرانیشدا- ئەڵتەرناتیڤی سەبەخۆی کۆمۆنیستەکانە.\n٣- بەردەوامی یاسایەتی بۆرژوازی- گەشەی سەرمایەداری. توانای نیقابەکان لە کاری یاسایی ویا لە چوارچێوەی یاساییەکانی بۆرژوازیدا، لە کۆتاییدا بە پێداگری خۆیان ئەم یاسایە سنوردار ئەکرێت، جێگیری سیاسی بۆرژوازی هۆکارێک بوو بۆ دامەزراندنی یەکێتیەکان ناجێگری ئەو هۆکارێ بوون بۆ لاوازی ئەوان (لەبەرژەوەندی کاری سەربەخۆ ترو ڕاستەخۆ تری کرێکاران - هاوشێوەی کۆمیتەی کارگە وشوراکان)ەهەژانە ئابوریەکان وبەتایبەتی فریکۆنسی ئەزمە قوڵە ئابوریەکانیش هەمان دەور ئەگێڕن، تا ئەمڕۆ یەکێتیەکی کرێکاری کە توانی بێت لە نێو بێکاری ملیۆنی بەردەوامدا دەسەڵاتی خۆی بپاریزێت بونی نیە، یا بزوتنەوەی کرێکاری لەژێر دەستی یەکێتیەکاندا هاتوەتە دەرەوە و یەکێتی خۆی ڕوبەڕی لەناوچون و سستی کردوەتەوە. هەر ئەم واقیعیەتەی ئەمڕۆ ئەیەوێت بزوتنەوەی سەندیکایی لەسەر ئەو خاكانەی کە دایکی ئەم بزوتنەوەیەن توشی پاشەکشە دەکات، ئێستاش هەوڵی کرێکارانی ڕادیکاڵ و پیشڕەو بۆ دامەزراندنی ئەڵتەرناتیڤە کردەییەکانیان و شێوازی نوێی خەباتی لە پەناو یا تەنانەت لە ڕوبەڕو بونەوە لەگەڵ نقابەدا دەستی پیکردوە. ناجێگیری سیاسی داهاتوی ئێران و لەژێر پرسیاردا بونی مێژوی قانونیەتی بورژوازی لە ئێراندا (تەنانەت لە لوتکەی سەرکوتی ئاریا میهری)دا هۆکاری گرنگن لەگەشە نەکردنی یەکێەتیە کرێکاریەکاندا. ئەمە فاکتەرێکە کە ئێمەش ئەبێت لە ئاسۆیەکدا کە لەبەردەم کرێکاری ئەمڕۆی ئێرااندا دایدەنێین لەبەرچاو بێت.\n٤- خەباتی بزوتنەوەییەکیەتیەکان (نیقابەکان) لە دژی ڕادیکالیزمی کرێکاری لە شێوازی تردا. بۆچی بزوتنەوەی شورای لێکچونی لەگەڵ یەکیەتیەکاندا نیە؟یەکێک لە هۆکارەسادەکانی ئەم دژایەتیە سیستماتیکەی رەوتی یەکێتیەکان لەگەڵ ڕێکخراوکردنی ئەڵتەرناتیڤی کرێکاریدایە. لە ئەمەریکا ئەم مەسەلەیە پێی کانگستەرەکانی (Gangster) ئاشکرا کردوە هەر لەناو ژینگەی کارەوە. لەبەریتانیاش هیچ ڕابەرێکی TUC نادۆزیتەوە هەتا لەم یان لەو قۆناغ لە چالاکیەکانیدا مانگرتنێکی نەوەستاندبێت وکۆمیتەی مانگترن و کۆمیتە کردەییەکانی بەناڕەسمی دانەنابێت. بزوتنەوەی یەکێتیەکان بەشێوەی یاسایی (واتە پەیوەندی بە پشتیوانی داوەریەوە هەیە)، بەشێوەیەکی ڕێکخراو مافی ئەندامیتی وەردەگرێت و بودجەی زەبەلاحی لەبەردەستدایە. بەشێکی گرنگی ئەم بودجەیە خەرجی فێرکردنی سونەتی یەکێتیەکان بۆ کرێکارانی چالاک و تەروجی هزری یەکێتیەکان دەبێت. (کە کارێکی باشەولەشوێنی خۆیدا). ئەوەی کە ئەمڕۆ لەهەر جێگایەک باسی خەباتی ئابوری و خۆشگوزەرانی کرێکاران بکرێت، "یەکیەتی"وا بەخەیاڵدا دێت کە ئاکامی هاتنەدەرەوە لە پەیوەستی دەرونی و تایبەتی بە یەکێتی خۆی نیە بۆ ئەم کارە، بەڵکو بەرهەمی پراکتیکی کۆمەڵایەتی دیاری کراوە کە یەکیک لەو ئەڵتەرناتیڤانەیە کە هەیە لە ڕێکخراوکردنی کرێکاراندا- لە ڕوبەڕو بونەوە لەگەڵ شێوازەکانی تردا کە بۆ بەرگری لە بزوتنەوەی کرێکاری پیشنیار کراوەو تەنانەت پێی گرتوە- لەسەر کورسی دانراوەو لە زەینێتی جەماوەری کرێکاردا لەخۆیەوە جێی گرتوە.\nدەتوانیت هۆکاری زۆر بژمێریت سەبارەت بە ڕەونەقی یەکیتیەکان لەسەدەی بیستەمدا . ئەو هۆکارانەی کە ئەمڕۆ لەگەڵ کاڵبونەوەی خودی بزوتنەوەی یەکێتیەکاندا بونەتە مایەی پاشەکشە بۆ پێگەیەکی بێسەروسامان کێشکردوە. باسەکەی ئێمە ئەوەیە کە خەباتی ئابوری وخۆشگوزەرانی کرێکاران خۆی لەخۆیدا بە یەکێتیەکان ناناسریتەوە، بەڵکو دەتوانریت لە بزوتنەوەی کریکاری خۆیدا تێکۆشانی تر ببینێت. یەکیک لەوانە هەوڵدانە بەرەو ڕێکخراوکردنی بزوتنەوەی شورایی و کۆمیتەی کارگەکانە کە لەڕوی سونەتیەوە بە باڵی چەپی بزوتنەوەی کرێکاری دەناسرێنەوە.\n- وەرگێڕانی لە فارسیەوە بۆ کوردی:کاوە عومەر\nKurdish translation: Kawa Omer


ماڵپەری فیردەوس | ئایا دروستە خێر بدەیتە ئەوانەی بەسەر ماڵاندا دەگەڕێن؟ واتە دروستە بدەیت بە دەرۆزەکەر؟\nسەردێری پرسیار:ئایا دروستە خێر بدەیتە ئەوانەی بەسەر ماڵاندا دەگەڕێن؟ واتە دروستە بدەیت بە دەرۆزەکەر؟\nبەرواری دانان :2020-11-07 کۆدی پرسیار:2255\nپرسیار: ئایا دروستە خێر بدەیتە ئەوانەی بەسەر ماڵاندا دەگەڕێن؟ واتە دروستە بدەیت بە دەرۆزەکەر؟\nوەڵام: زانایان دەڵێن گومانی تێدانییە باشتر وایە موسلمان بگەڕیت بەدوای هەژارێک شایستە بێت و خێری پێ بدات، بۆ ئەوەی خێرەکەی نەچێتە ناو دەستی کەسێک شایستەی خێر نەبێت، بە تایبەتی زەکات، چونکە زەکات دروست نییە بدەیت بە کەسێک شایستە نەبێت، بەڵکو زەکات دانیشی بە زەکات ناشێت.\nسەبارەت بە خێری سونەت دروستە بدەیتە دەولەمەند و هەژار، هەروەها گومانی تێدا نییە بدەیت بە هەژار باشترە.\nئەم دەرۆزەکەرانەی دەگەڕێن ئەم سێ حالەتانەن:\nیەکەم: دڵنیایی ئەم دەرۆزەکەرە شایستە نییە و زانستت پێی هەیە، ئەمەیان نابێت پێی بدەیت، دەبێت ئامۆژگاری بکەیت بە نەرم و نیانی، ئەگەر زەکاتی پێ بدەی زەکات پێی ناشێت دەبێت دووبارە زەکات بدەیتەوە، ئەگەر خێری سونەتیش بوو نابێت پێی بدە، لەبەر دوو شت:\n- خوای گەورە تۆڕە دەبێت لەسەر کردەوەی ئەم دەرۆزەکەرە، ئەم کردەوەیە ناشەرعییە چۆن دەبێت پێی بدەیت.\n- هەروەها هاندانە بۆ فێربوون و بەردەوام بوون لەسەر ئەم کردەوە خراپە.\nدووەم: دڵنیایی ئەم دەرۆزەکەرە شایستەیە و زانستت پێی هەیە، ئەمەیان دروستە پێی بدەیت جا زەکات بێت یان خێری سونەت.\nسێیەم: بەگومانی ئەم دەرۆزەکەرە شایستەیە یان نە، لەم حالەتە: سێ ئەگەری هەیە:\n١- ئەگەر گومانت زۆرینە بۆ ئەوە چوو شایستەیە، ئەوە پێی بدە ئەگەر کەمێکیش بێت.\n٢- ئەگەر گومانت زۆرینە بۆ ئەوە چوو شایستە نییە، ئەوە پێی مەدە.\n٣- گومانت بۆ هیچ لایەک ناچێت، ئەمەیان پێی بدەیت باشترە.\nسەبارەت بەو فەرموودەیەی دەڵێت: (للسائل حق ولو أتى على فرس). رواە ٲحمد، ئەم فەرموودەیە لاوازە.\nنابێت ئەوەی داوای کردووە تێی هەڵبدەیت و قسەی ناخۆشی پێی بڵێیت، بەڵکو دەبێت بە نەرم و نیانی ئامۆژگاری بکەیت ئەگەر شایستەش نەبێت.\nهەر کەسێک دەرۆزەکەرێک ڕەت بکاتەوە و هیچی پێ نەدات لەبەر ئەوە نازانێت شایستەیە یان نە تاوانبار نابێت، زۆر لە دەرۆزکەرەکان درۆ دەکەن و ڕاستگۆ نین، بۆیە خەڵکیش متمانەی بەمانە نییە، بەڵام کەسێک خێر و چاکەی بوێت ئاسانە دەتوانێت بپرسێت و هەژار بدۆزێتەوە خێرەکەی بدات بەکەسێک دڵی پێ ئارام بێت.


ناساندنی سنەو سلێمانى وه‌کو داهێنه‌رانى ئه‌ده‌ب‌و میوزک گڕوتین ده‌دات به‌ئه‌دیبان‌و رۆشنبیرانى کورد لە هەموو دنیا\nکه‌ژاڵ ئه‌حمه‌د، شاعیر رایده‌گه‌یه‌نێت ناساندنی سلێمانى وه‌کو شاری داهێنه‌رى ئه‌ده‌ب لە لایەن رێکخراوى یونسکۆوه گڕوتین ده‌دات به‌ئه‌دیبان و رۆشنبیرانى کورد له‌هه‌ر شوێنێکى دنیا.\nکه‌ژاڵ ئه‌حمه‌د ده‌ڵێت «بڕوانه ئێمه چه‌ند دڵخۆشین به‌وه‌ى سنه شارى داهێنانى هونه‌رییه لاى یونسکۆ، بێگومان ئه‌وانیش خۆشحاڵن سلێمانى شارى داهێنانى ئه‌ده‌بییه هه‌موو کوردێک واى لێ چاوه‌ڕوان ده‌کرێت ئه‌م هه‌نگاوه هانیبدات بۆ گه‌یاندنى شارو وڵاته‌که‌ى به‌ئاستى رێزلێنراو له‌چاوى جیهاندا.\nکه‌ژاڵ ئه‌حمه‌د، له‌شارى که‌رکوک له‌دایک بووه‌و له‌شارى سلێمانى ژیاوه، ساڵى 1986 تێکه‌ڵ به‌ژیانى نووسین بووه‌و له‌ساڵه‌کانى 1992 تا 2008 له‌زۆربه‌ى بواره‌کانى میدیاى کوردیدا کاریکردووه به رادیۆو رۆژنامه‌و گۆڤارو ته‌له‌فزیۆنه‌وه، داهاتى دیوانێکى بۆ که‌سوکارى شه‌هیدان و ئه‌نفالکراوان خه‌رج کردووه‌و چه‌ندین به‌رهه‌مى ترى هه‌یه که‌وه‌رگێڕدراونه‌ته سه‌ر زمانى ئینگلیزى و عه‌ره‌بى و نه‌رویجى.\nکه‌ژاڵ ئه‌حمه‌د، له‌چاوپێکه‌وتنێکدا له‌گه‌ڵ رۆژنامه‌ى هاوڵاتى ئاماژه به‌وه‌ده‌کات له‌ئێستادا شاعیرى تازه‌ى باشمان هه‌یه، پێیوایه شاعیره کۆنه‌کانیش ماوه‌یه‌کیان ویستووه تاگه‌یشتون به‌و ئاسته، ده‌ڵێت «نابێت په‌له له‌نه‌وه‌ى نوێى شیعر بکه‌ین، بۆ ئه‌وه‌ى رێگه‌بدرێت بشکوتێن».\nهاوڵاتى: گرنگى ناساندنى سلێمانى وه‌ک شارى ئه‌ده‌ب و رۆشنبیرى له‌لایه‌ن یونسکۆوه چییه؟\nکه‌ژاڵ ئه‌حمه‌د: ناساندنى شارى سلێمانى له‌لایه‌ن رێکخراوى یونسکۆ له‌بوارى ئه‌ده‌بدا به‌شێوه‌یه‌کى فه‌رمیی، ئاوڕدانه‌وه‌یه‌کى جیهانیى پڕ بایه‌خه بۆ ئاستى رۆشنبیریى رابردوو، ئێستاو ئاینده‌ى ئه‌م شاره زیندووه‌ى کوردستان، ئه‌وه‌ى شانازییه‌که‌یشمان ده‌کات به دوو هێنده ئه‌وه‌یه، شارى سنه‌ى ده‌سته‌خوشکى سلێمانیش وه‌ک یه‌کێک له‌شاره داهێنه‌ره‌کان له‌بوارى میوزیکدا تۆمارکراوه، له‌کۆى ئه‌م هه‌نگاوه‌شدا دڵخۆشم خاتوو ئالان مارى لیڤنسۆن لابروس و دێڤدى هاوسه‌رى رۆڵى گرنگیان هه‌بووه‌و خاوه‌نى بیرۆکه‌ى ده‌ستنیشانکردنى سلێمانى بوون وه‌ک شارى داهێنانى ئه‌ده‌بیى له‌لایه‌ن رێکخراوى یونسکۆ.\nهاوڵاتى: له‌وانه‌یه که‌سانێک بپرسن ناساندنى سلێمانى له‌لایه‌ن یۆنسکۆوه چى ده‌خاته‌سه‌ر خه‌رمانى سه‌روه‌رییه‌کانى شارى سلێمانی؟\nکه‌ژاڵ ئه‌حمه‌د: وه‌ک نووسه‌رێکى مێ که‌ساڵانێکه له‌بوارى ئه‌ده‌بدا به‌هه‌موو توانایه‌که‌وه هه‌وڵده‌ده‌م، گرنگیى بڕیاره‌که‌ى یونسکۆ له‌وه‌دا ده‌بینم که‌دانپێدانانێکى جیهانییه به‌مێژووى کۆن و نوێى داهێنانى ئه‌ده‌بیى له‌شارى سلێمانیدا که‌پایته‌ختى رۆشنبیریى هه‌رێمى کوردستانه‌و له‌دامه‌زرانیه‌وه تا به‌ئه‌مڕۆ ده‌گات شارى داهێنه‌ره گه‌وره‌کانى کوردستانه، وه‌ک چۆن هه‌ولێر به‌قه‌ڵاکه‌ى چۆته ناو مێژووى کاره‌کانى یونسکۆ، سلێمانى به‌داهێنانه ئه‌ده‌بییه‌کانیه‌وه ناوى له‌لیستى شاره داهێنه‌ره‌کانى جیهاندایه.\nهاوڵاتى: ئه‌م ناساندنه چ گڕوتینێک ده‌دات به‌ئه‌دیبان و رۆشنبیرانى سێمانی؟\nکه‌ژاڵ ئه‌حمه‌د: پێموایه گڕوتین ده‌دات به‌ئه‌دیبان و رۆشنبیرانى کورد له‌هه‌ر شوێنێکى دنیابن، بڕوانه ئێمه چه‌ند دڵخۆشین به‌وه‌ى سنه شارى داهێنانى هونه‌رییه لاى یونسکۆ، بێگومان ئه‌وانیش خۆشحاڵن سلێمانى شارى داهێنانى ئه‌ده‌بییه هه‌موو کوردێک واى لێ چاوه‌ڕوان ده‌کرێت ئه‌م هه‌نگاوه هانیبدات بۆ گه‌یاندنى شارو وڵاته‌که‌ى به‌ئاستى رێزلێنراو له‌چاوى جیهاندا.\nهاوڵاتى: ئه‌گه‌ر به‌پێى ئه‌و نازناوه بودجه‌ى بۆ ته‌رخانبکرێت چ بۆشاییه‌ک پڕ ده‌کاته‌وه؟\nکه‌ژاڵ ئه‌حمه‌د: نازانم نازناو بودجه‌ى بۆچییه؟!، له‌وڵاتێکدا که‌هاووڵاتییه‌کانى تائێستاش له‌واده‌ى خۆیدا مووچه وه‌رناگرن؟! راستى حه‌زم به‌گوێگرتن له‌ناوهێنانى بودجه‌یش نیه، له‌به‌رئه‌وه‌ى هه‌رگیز به‌باشى بۆ ئه‌و به‌رنامانه خه‌رج ناکرێت که‌ده‌کرێته هه‌نجه‌ت بۆ وه‌رگرتنی.\nهاوڵاتى: له‌ئێستادا ئاستى ئه‌ده‌ب و هونه‌ر له‌چ ئاستێکدایه به‌ڕاى به‌ڕێزت؟\nکه‌ژاڵ ئه‌حمه‌د: ئه‌ده‌بیاتى ئێمه له‌قۆناغى خۆناساندن و چوونه ناو دنیاى ئه‌ده‌بیاتى جیهاندایه‌و خوێنه‌رانى غه‌یرى کوردیش پێى سه‌رسامن، هه‌ربۆیه بێمانایه خۆمان به‌که‌متر داهێنه‌ر له‌نووسه‌رانى دنیا بزانین، هه‌ر بۆ نموونه نووسه‌رێکى وه‌ک به‌ختیار عه‌لى توانیویه‌تى به‌به‌رهه‌مه‌کانى جێگاى گرنگیى پێدانى خوێنه‌رى ئه‌ڵمانیى بێت و بێجگه له‌به‌ده‌ستهێنانى خه‌ڵاتى نیلى زاکسى ئه‌ده‌بیى له‌ئه‌ڵمانیا، رۆژنامه‌و بڵاوکراوه‌کانى ئه‌و وڵاته به‌سه‌رسامییه‌وه باس له‌ڕۆمان و شیعره‌کانى ده‌که‌ن.\nهاوڵاتى: ئایا به‌به‌راورد به‌پێشوو ئاسته‌که پاشه‌کشه‌ى کردووه؟\nکه‌ژاڵ ئه‌حمه‌د: ئه‌ى ئه‌وه نییه دیوانى وه‌رگێڕدراو بۆ ئینگلیزیى مامۆستا عه‌بدوڵڵا په‌شێوو دیوانى من له‌ئه‌مریکا چاپ و بڵاو ده‌بێته‌وه، بۆیه پێم وایه ئه‌وانه هه‌ست ده‌که‌ن ئه‌ده‌بى کوردیى پێشنه‌که‌وتووه ئه‌وانه‌ن که بۆ خۆیان و ئه‌ده‌به‌که‌یشیان له‌سنوورى چایخانه‌و کافتریا ئه‌ده‌بییه‌کانیان ته‌جاوزیان نه‌کردووه، هه‌ر بۆیه پێم وانییه ئاستى ئه‌ده‌بیمان له‌چاو رابردوودا پاشه‌کشه‌ى کردبێت.\nهاوڵاتى: به‌به‌راورد به‌ساڵانى پێشوو مێژووى سلێمانى شاعیرێکى زۆری هه‌بوو؟ ئێستا پێت چۆنه؟\nکه‌ژاڵ ئه‌حمه‌د: ژماره‌ى شاعیرو نووسه‌ره‌کان ئاماژه نین بۆ باشیى دۆخى ئه‌ده‌بیمان، بۆ داهێنان چۆنێتى گرنگه نه‌ک چه‌ندایه‌تی، با ژماره‌ى شاعیرانى کورد زۆریشبن خۆ هه‌موویان ناتوانن گۆران یان شێرکۆ بێکه‌س بن بۆ ئه‌ده‌بى کوردیمان، وه‌ک چۆن له‌دنیاى ئه‌ده‌بدا یه‌ک شکسپیرو له‌بوارى هونه‌ردا یه‌ک داڤنشى هه‌یه، یه‌ک نالى و یه‌ک مه‌لاى جزیریى و یه‌ک مه‌ستووره، یه‌ک کامکاره‌کان و یه‌ک عه‌لى مه‌ردان و یه‌ک ئه‌یاز زاخۆیى و یه‌ک محه‌مه‌د شێخۆ و یه‌ک ئه‌حمه‌د کایه هه‌ن، که‌واته کێشه‌که که‌مى و زۆریى ژماره‌ى ئه‌دیب و هونه‌رمه‌نده‌کان نییه، گرنگ تایبه‌تمه‌ندیى تاک و بێوێنه‌ى داهێنه‌ره‌کانه.\nهاوڵاتى: دۆخى ئه‌ده‌ب سه‌رده‌مى زێڕینى خۆى تێپه‌ڕانددووه؟\nکه‌ژاڵ ئه‌حمه‌د: له‌سه‌ره‌تاى راپه‌ڕینى ساڵی 1991ـەوه تا ئه‌م ساڵانه‌ى دواییش هه‌رده‌م ده‌وترێت ساڵى هه‌شتاکان سه‌رده‌مى زێڕینى ئه‌ده‌ب و داهێنان بووه، کاتى ئه‌وه هاتووە قسه‌یه‌کى جیاواز له‌م بۆچوونه دووباره‌و سواوه بکه‌ین، ئه‌م قۆناغه‌ى ئه‌ده‌بیاتى کوردیى سه‌رده‌مى زێڕینه له‌به‌رئه‌وه‌ى هه‌موو په‌نجه‌ره‌و ده‌رگاو سنووره‌کانى جیهان به‌ڕووى نووسین و کاره‌کانماندا ئاوه‌ڵایه، جاران ده‌نگمان هه‌ر ده‌گه‌یشته ئاماده‌بووانى کۆڕه‌که‌مان له‌گوندو شاره‌که‌ى خۆماندا، ئێستا خوێنه‌ره‌کانمان له‌وڵاتانى گه‌وره‌و به‌هێزى دنیاوه هاوارده‌که‌ن به‌نووسین و بۆچوونمان سه‌رسامن، بۆچى گرنگ نییه ئه‌ده‌بمان خه‌ریکه جێگا ده‌ستى خۆى له‌سه‌ر نه‌خشه‌ى ئه‌ده‌بیاتى جیهانیى به‌جێده‌هێڵێت که‌ئه‌مه شتێکه باپیره‌و داپیره گه‌وره‌کانى ئه‌ده‌بیاتى کوردیى له‌خه‌ونیشدا نه‌یانبینیوه.\nهاوڵاتى: ئێستا خۆت وه‌ک شاعیر سه‌رقاڵى چیت؟\nکه‌ژاڵ ئه‌حمه‌د: ئێستا له‌ئه‌ڵمانیام له‌لایه‌ن په‌رله‌مانتارو که‌سانى دیارى ئه‌و وڵاته‌وه پێشوازى لێکراوم و کۆڕم کردووه، له‌شارى ئیسن ژنه چالاک و خۆبه‌خشه‌کانى قوتابخانه‌ى کوردیى کۆڕێکى شیعرییان بۆ رێکخستم به‌ناونشانی (سۆزێک له‌نیشتمانه‌وه بۆ تاراوگه)و یانه‌ى کوردى میدیا له‌ئه‌مستردام له‌هۆڵه‌ندا کۆڕه شیعرێکى ناوازه‌ى بۆ رێکخستم، له‌شارى کۆڵن له‌ئه‌ڵمانیا کۆڕه شیعرم کردووه به‌ناوى (شه‌ماڵى نیشتمان و غوربه‌تى تاراوگه) هه‌روه‌ها له‌شارى بۆن و زۆر شوێنى تر که‌زیاتر سه‌رقاڵى ئه‌وانه‌م له‌ئێستادا، پرۆژه‌ى نوێم کۆڕێک ده‌بێت له‌سویدو دواترش له‌فرانکفۆرد که‌گه‌ڕایشمه‌وه بۆ کودستان کتێبه‌که‌م به‌ناوى (له‌شانشینه‌وه) که سه‌باره‌ت به‌کوردى ئه‌رده‌نه بڵاوده‌که‌مه‌وه.\nهاوڵاتى: رات چییه سه‌باره‌ت به‌شاعیره تازه‌کان؟ پێت وایه توانیویانه خه‌رمانى ئه‌ده‌بى کوردى و سلێمانى به‌ره‌وپێشه‌وه به‌رن؟\nکه‌ژاڵ ئه‌حمه‌د: هه‌ندى له‌شاعیره گه‌نجه‌کان نووسینه‌کانیان جێگاى تێڕامانه، په‌یوه‌ندیم له‌گه‌ڵ ژماره‌یه‌کیاندا هه‌یه‌و بیروڕا ده‌گۆڕینه‌وه به‌تایبه‌تى له‌گه‌ڵ خانمه‌کان، پێم وایه شاعیره دێرینه‌کانیش پێویستیان به‌ساڵانێکى زۆر هه‌بووه تا بوون به‌ناوو ناسراون، بۆیه هه‌قه په‌له له‌و نه‌وه نوێیه‌ى شیعر نه‌که‌ین و رێگه بده‌ین بپشکوێن ئینجا داواى بۆنى خۆشى داهێنان و شیله‌ى هه‌نگه‌کانى کاریگه‌ربوونیان لێبکه‌ین.\nهاوڵاتى: شیعرت بۆ سلێمانى نووسیوه؟ دوو دێڕه شیعرت بۆ سلێمانى؟\nئه‌ی رسـتێ مرواریی رژاوی\nناو له‌پی نیوه‌ی شه‌و\nبه‌رامبه‌ر دڵانی داگه‌ڕا‌و\nتۆ موچڕکی فێنکی ئه‌و عه‌شقه‌ی\nمه‌گه‌ر ئه‌وه‌ی که عاشقته\nده‌مه‌وێت بشڵێم؛ خۆزگه ئێمه‌ش چ وه‌ک نووسه‌رو چ وه‌ک دامه‌زراوه‌ى ئه‌ده‌بیى و رۆشنبیریى بتوانین له‌ئاستى ئه‌و نازناوه شایسته‌یه‌دا بین و رۆشنبیریى و داهێنانى ئه‌ده‌بیى به‌ره‌و ئاستى باڵاتر ببه‌ین.


هیوادارم ئەنجامەكانی هەڵبژاردن لە خزمەت چەسپاندنی بنەماكانی شەراكەت بێت لەعێراقدا - Mehr News Agency\nAP ١٤٠٠ ڕەزبەر ١٦ ٠٩:٣٨\nNews Code 39469\nبە پێی هەواڵی مێهر, لە پەیامێکدا مەسعود بارزانى سەرۆکى پارتى رایگەیاند"لە هەڵبژاردنەكانی پێشووی ئەنجوومەنی نوێنەرانی عێراقدا گەلی كوردستان پاداشتی هەڵوێست و خۆڕاگری و قوربانیدانەكانی پارتی دیموكراتی كوردستانی دایەوە و، بە پشتیوانیی گەلی كوردستان، پارتی بووە حزبی ژمارە یەك لە كوردستان و عێراق. هیوادارم لەو هەڵبژاردنەشدا گەلی كوردستان پشتیوانیی خۆی بۆ پارتی دیموكراتی كوردستان دووپات بكاتەوە".\nبارزانى داوا لە هاوڵاتیانی كەركووك و شنگال و ناوچە كوردستانییەكانی تری دەرەوەی ئیدارەی هەرێم و، بە تایبەت داوا لە جەماوەر و لایەنگرانی پارتی لەو ناوچانە دەكات كە بە جۆش و خرۆشەوە بەشداری هەڵبژاردن بن و بە دەنگی خۆیان وەڵامی واقعی نایاسایی و سەپێندراوی ئەو ناوچانە بدەنەوە.\nهەروەها بارزانى داواش لە هاوڵاتیانی هەرێمی كوردستان و جەماوەر و ئەندام و لایەنگرانی پارتی دەكات لە ڕۆژی دەنگداندا ئەركی نەتەوەیی و نیشتیمانیی خۆیان جێبەجێ بكەن و دەنگ بە كاندیدانی پارتی دیموكراتی كوردستان بدەن.\nهەر لەو پەیامەدا سەرۆکى پارتى دەشڵێت، بە پێویستیشی دەزانم سوپاسی ئەندام و لایەنگران و سەرجەم ئۆرگانەكانی پارتی بكەم كە بۆ هەڵبژاردنی ئەنجوومەنی نوێنەرانی عێراق بانگەشەیەكی ئارام و مەدەنی و نموونەییان پەیڕەو كردووە.\nلە کۆتاییشدا بارزانى رایگەیاندوە، هیوادارم هەڵبژاردنی ئەنجوومەنی نوێنەرانی عێراق لە كەشێكی هێمن و بێ كێشە بەڕێوە بچێت و ئەنجامەكانیشی لە خزمەت چەسپاندنی بنەماكانی شەراكەت و داواكاریی هاووڵاتیان بێت و، ئیرادەی ڕاستەقینەی گەلانی عێراق جێبەجێ بكرێت.


عیراق دەبێتە وێستگەیەكی گواستنەوەی كارەبا بۆ ئەوروپا\n04:05 - 02/08/2020\nوەزارەتی كارەبای عیراق ئاشكرای دەكات كە پێشبینی دەكەن بەتەنها لەماوەی (14) مانگدا تۆڕی گواستنەوەی ووزەی كارەبای عیراق بە وڵاتانی كەنداوەوە بە كۆتابێت و بەوەش عیراق بەدەر لە سوودمەندبوونی لەو ووزە كارەبایە دەبێتە وێستگەیەك بۆ گواستنەوەی ووزەی كارەبای وڵاتانی ناوچەكە بۆ ئەوروپاو ئاسیا.\nلەوبارەیەشەوە ئەحمەد موسا وتەبێژی وەزارەتی كارەبای عیراق رایگەیاند: كە راكێشانی هێڵی گواستنەوەی كارەبا لەنێوان عیراق و وڵاتانی كەنداودا سوودێكی گەورەی ئابوری بۆ عیراق و داهاتە داراییەكانی دەبێت چونكە بەدەر لەوەی گرفتی ووزەی كارەبا لە عیراق چارەسەر دەكات دەتوانێت ببێت بە نێوەندێك بۆ گواستنەوەی ووزەی كارەبای فرۆشراوی وڵاتانی ناوچەكەش بە ئەوروپاو ئاسیا.\nوتیشی پێشبینیەكانیان ئەوە پیشان دەدات لەماوەی 12 بۆ 14 مانگدا پرۆژەی پێكەوە بەستنەوەی عیراق بە كارەبای كەنداوەوە تەواوبێت و لە قۆناغی یەكەمیشدا عیراق 500 مێگاوات ووزەی كارەبا بە نرخی داشكێندراو لە وڵاتانی كەنداوەوە دەكرێت.\nی.ن.ك پشتیوانی داوای نابینایان و كورتەباڵاكان دەكات\nدواكەوتنی مووچە كاریگەری لەسەر بازاڕ دروستكردووە\nئەمریكا هێز لە نزیك سنوورەكانی روسیا جێگیر دەكات\nڕاپۆرتە نێودەوڵەتیەكان چارەنووسی بێ سەروشوێنكراوانی ناوخۆی عێراق ئاشكرا دەكەن\nوەزیری راگەیاندنی لوبنان دەستی لەكاركێشایەوە\nترەمپ: ئەمریكا هاوكاری زیاتر رەوانەی لوبنان دەكات\nئێران برەو بەكیڵگەیەكی نەوتی هاوبەش لەگەڵ عیراق دەدات\nئابووریناسان داوا لەحكومەتی هەرێم دەكەن چارەسەری قەیرانی دارایی بكات\nلە هەفتەیەكدا 60 تووشبووی كۆرۆنا لە بەردەرەش تۆماركراون\nهاوكاری یەكێتیی گەیەندرایە زیانلێكەوتووانی برادۆست\nتەعریب و تەرحیل دوا پلەی ناسیونالیستی عەرەبی بوو\nكونسوڵی فەخری ئۆكرانیا لەهەولێر: مام جەلال لەسەر ئاستی جیهان كەسایەتیەكی ناسراوە


ئابووری – پەڕە 41 – Knwe.org\nسەرەکی » ئابووری (پەڕە 41)\nفراكسیۆنی یەكێتی: گوزەرانی خەڵك لەپێشینەی كارەكانمان دەبێت\n23/10/2018\tئابووری سەرنج جێ بهێڵە\nیەکەی ئابووری فراكسیۆنی یەكێتی بۆ چوار ساڵی داهاتوو لە خولی پێنجەمی پەرلەمانی كوردستان بەرنامەیەكی تۆكمەی دەبێت بۆ پێشخستنی هەرێمی كوردستان‌و خزمەتكردنی هاووڵاتیان. جەمال حەوێز كاندیدی سەركەوتوی یەكێتیی نیشتمانیی كوردستان، بە ماڵپەڕی (PUKmedia)ی راگەیاند، وەك فراكسیۆنی یەكێتی لە پەرلەمانی كوردستان بەرنامەو پڕۆگرامێكی تۆكمەمان هەیەو هەوڵی جدی دەدەین بۆ جێبەجێكردنی كە لە بەرژەوەندی گشتی هەموو خەڵكی كوردستاندایە. وتیشی: «دەمانەوێت لە خولی پێنجەمی ...\nكۆمپانیایەكی ئەڵمانی كێشەی كارەبا لە عیراق چارەسەر دەكات\nشیهاب عوسمان – ئەڵمانیا گەورە كۆمپانیای»سیمنس»ی ئەڵمانی لەداهاتوویەكی نزیكدا كۆتایی بەكێشەی كارەبای عیراق دەهینێت‌و هەزاران هەلی كاریش لە وڵاتدا دەرەخسێنێت، گرێبەستی ئەو پڕۆژەیەش یەك ملیار دۆلارەو لەچوار ساڵی داهاتوودا تەواو دەكرێت. 23 ملیۆن عیراقی دەتوانن سود لەو وزەی كارەبایە وەربگرن ئەگەرچی خودی دۆناڵد ترامپ-ی سەرۆكی ئەمریكا فشارێكی زۆری لەسەر عیراق دروستكرد تا لە بنیاتنانەوەی كارەبای عیراقدا پشت بە كۆمپانیای جەنڕال ...\nبانك په‌یامێك ئاڕاسته‌ی مووچه‌خۆران ده‌كات\nبانكی ناوه‌ندیی هه‌رێم روونكردنه‌وه ده‌دات له‌باره‌ی گۆڕینه‌وه‌ی پاره‌ی دڕا و كۆنی موچه‌خۆران و هاووڵاتیان و به‌رپرسێكی ئه‌و بانكه‌ش له‌سلێمانی رایده‌گه‌یه‌نێت، «هه‌ر پاره‌یه‌ك دڕاو و كۆن بوو، به‌پێی هه‌ندێك مه‌رج ده‌یگۆڕینه‌وه به پاره‌ی نوێ». گه‌زیزه محێدین جێگیری به‌ڕێوه‌به‌ری بانكی ناوه‌ندیی هه‌رێم له‌سلێمانی، بهSNNی راگه‌یاند، ئه‌گه‌ر دراوه‌كه دوو ژماره‌یی بێت، ئه‌وه به‌هیچ شێوه‌یه‌ك وه‌رناگیرێته‌وه، به‌ڵام ئه‌گه‌ر كۆن بێت و ته‌نانه‌ت چه‌ند پارچه‌یه‌كیشی ...\nهەناردەی ئێران بۆ عیراق زیاد دەكات\n18/10/2018\tئابووری سەرنج جێ بهێڵە\nلێكۆڵینەوەكان نیشانی دەدات لەنیوەی یەكەمی ئەمساڵ وڵاتانی چین، عیراق، ئیماراتی یەكگرتووەی عەرەبی، ئەفغانستان‌و هیندستان زیاترین هەناردەیان بۆ كراوە لەلایەن ئێرانەوە. نوێترین ئاماری بازرگانی دەرەكی نیشانی دەدات، پێنج وڵاتی یەكەم كە زیاترین هەناردەیان بۆ كراوە لە لایەن ئێرانەوە لە نیوەی یەكەمی ئەمساڵ بەڕیزبەندی بریتین لە چین، عیراق، ئیماراتی یەكگرتووی عەرەبی، ئەفغانستان‌و هیندستان. هەناردەكردن بۆ چین لەنیوەی یەكەمی ئەمساڵ وڵاتی چین ١٣ ...\nشه‌ڕ له پێناوی هه‌ر تكه ئاوێكدا\n17/10/2018\tئابووری سەرنج جێ بهێڵە\nكریستیان بوێمه و تۆماس سایبه‌رت و. له ئه‌ڵمانییه‌وه: هه‌ڵۆ به‌رزنجه‌یی خۆرهه‌ڵاتی ناوه‌ڕاست، 6%ی دانیشتوانی جیهان پێكده‌هێنێت، به‌ڵام 1%ی رێژه‌ی ئاوی خواردنه‌وه‌ی لێیه. خۆرهه‌ڵاتی ناوه‌ڕاست و باكووری ئه‌فریقا له قاقڕو وشكترین ناوچه‌كانی گۆی زه‌وین. قاتووقڕی ئاو، له‌م ده‌ڤه‌ره‌دا به‌رده‌وام هه‌راو كێشه‌ی ناوخۆیی و ده‌ره‌كی گه‌رم ده‌كات. بۆ بارودۆخی دژوارو ناخۆشیی كه‌م ئاوی، هۆكار زۆرن له‌وانه: -گۆڕانی ئاو و هه‌وا و به‌رزبوونه‌وه‌ی ...\nهۆكاری بەرزبوونەوەی نرخی سووتەمەنی ئاشکرا دەکرێت\n17/10/2018\tئابووری, یەکەی ئابووری سەرنج جێ بهێڵە\nماوەیەكە نرخی سوتەمەنی بەگشتی لە هەرێمی كوردستان بەرزبوونەوەی بەخۆیەوە بنینیوەو جێگری سەرۆكی لیژنەی پیشەسازی‌و وزەو بازرگانی‌و سامانە سروشتییەكانی پارێزگای سلێمانیش دەڵێت، پێویستە پارێزگارەكانی هەرێم سەرچاوەكانی هاوردەكردنی سوتەمەنی زیاد بكەن. رێكەوت زەكی جێگری سەرۆكی لیژنەی پیشەسازی‌و وزەو بازرگانی‌و سامانە سروشتییەكانی پارێزگای سلێمانی بە ماڵپەڕی (PUKmedia)ی راگەیاند: بەهۆی ئەو سزایانەی كە ئەمریكا خستویەتییە سەر ئێران كاریگەری كردۆتە سەر نرخی سومەتەمەنی بەگشتی‌و بەنزین ...\nعیراق بودجەی 2019ی بە پشكی هەرێمەوە ئامادەكردووە\nبوجەی گشتی عیراق بۆ ساڵی 2019 رەوانەی ئەنجومەنی وەزیران كراوەو پشكی هەرێمی كوردستانیش بە لە (12,67%) خەمڵێنراوە، كە دەكاتە نزیكەی نۆ تریلیۆن دینار. 105 تریلیۆن دینار وەزارەتی دارایی حكومەتی عیراق پڕۆژەیاسای بوجەی ساڵی 2019ی رەوانەی ئەنجومەنی وەزیران كردووە بۆ پەسەندكردن‌و دواتر ناردنی بۆ ئەنجومەنی نوێنەران، بە پێی ئەو پڕۆژەیاسایە داهاتەكان بە زیاتر لە 105 تریلیۆن دینار خەمڵێنراوە، خەرجییەكانیش بە زیاتر ...\nساڵانە لە مانگی تشرینی یەكەم‌و تشرینی دووەمدا وەرزی پێگەیشتنی هەنارە لە هەرێمی كوردستان‌و جووتیاران دەست بە رنین‌و چنینەوەی بەرهەمی ئەو ساڵەیان دەكەن. هەڵەبجە دیارترین ناوچەی هەرێمی كوردستانە بۆ هەنار، بەرهەمی هەناری ئەو ناوچەیە لە هەرێمی كوردستان تەنانەت لە عیراق‌و جیهانیشدا ناوبانگی خۆی هەیە، بەجۆرێك لە ساڵی 2013 و لە پێشانگایەكی تایبەت لە بریتانیا هەناری هەڵەبجە لەنێو هەناری نزیكەی 100 وڵاتی ...\nچاپی نوێی دراو سوودی بۆ هەرێم دەبێت\n16/10/2018\tئابووری سەرنج جێ بهێڵە\nشارەزایەكی بواری ئابووری رایدەگەیەنێت، بابەتی چاپكردنی دراوی نوێ لەلایەن حكومەتی عیراقەوە كاریگەری ئەرێنی بۆ ئابووری عیراق‌و هەرێمی كوردستان هەیەو رێگریش لە بڵاوبوونەوەی پارەی ساختە دەكات لە وڵاتدا. قەرەبووكردنەوەی دراوی دڕاو و كۆن د.عیزەت سابیر شارەزای بواری ئابوری‌و مامۆستای زانكۆ، بە ماڵپەڕی (PUKmedia)ی راگەیاندوە، گرنگی لێدانی چاپی نوێی پارە وەك ئەوەی لەئێستادا بانكی ناوەندیی عیراقی چاپی چەند پارەیەكی نوێی دراوی وردەی ...\nوردەكاریی كوژانەوەی كارەبای نیشتمانی بۆ ماوەی سێ رۆژ\nوەزارەتی كارەبای حكومەتی هەرێم لەبارەی كوژاندنەوەی گشتی كارەبای نیشتمانی روونكردنەوە دەدات و بەڕێوەبەری كۆنتڕۆڵی كارەبای هەرێمیش زانیاری ورد لەوبارەیەوە ئاشكرادەكات و رایدەگەیەنێت»لەو ماوەیەدا هاووڵاتیان بێكارەبا نابن». وێستگەی غازی هەولێرو چەمچەماڵ ئومێد محەمەد بەڕێوەبەری كۆنتڕۆڵی كارەبای هەرێم، بەماڵپەڕی تۆڕی هەواڵی سلێمانی راگەیاند، لەڕۆژی هەینی 19ی 10ی 2018، بۆ ماوەی (48 بۆ 72) كاتژمێر كارەبای نیشتیمانی لەهەرێم دەكوژێتەوە، بەهۆی وەستاندنی بەرهەمهێنانی كارەبا ...\nلاپەرە 41 لە 84« سەرەتا...102030«3940414243\t»\t506070...کۆتا »


◄ ئەنجام: Found 13,726, page 1 of 1,373 Items per page: 🗐 1 🗐 5 🗐 10 🗐 25 🗐 50 🗐 100\n📕 #44 تۆ دەتوانیت پەڕتۇکیانە\n👫 نامۊ تۊمارکەری رۆژگار کەرکوکی\n📅 کاتو تۊمارکەرڎەی Feb 12 2021 3:36PM\n👁 ئی بابەتۍ 10,134 جارۍ ۋینیێنە\n44 تۆ دەتوانیت... 44 بیرۆکە سەبارەت بە خۆشەویستی [ زېیاتەر... 👁] 📕 ✖ 0 2 ✔ 99% ✍ ر.ک. 2/12/2021 3:36:52 PM\n📕 #44 ژیانت خۆش بوێت پەڕتۇکیانە\n📅 کاتو تۊمارکەرڎەی Jan 30 2021 4:02PM\n👁 ئی بابەتۍ 8,204 جارۍ ۋینیێنە\nزنجیرە کتێبی 44 پێک هاتوە لە چوار کتێب کەهەریەکیا [ زېیاتەر... 👁] 📕 ✖ 0 1 ✔ 99% ✍ ر.ک. 1/30/2021 4:02:17 PM\n📕 #44 شتە جوانەکان پەڕتۇکیانە\n📅 کاتو تۊمارکەرڎەی May 25 2021 6:10PM\n👁 ئی بابەتۍ 5,522 جارۍ ۋینیێنە\nناونیشانی پەرتووک: 44 شتە جوانەکان 44 بیرۆکە سەبا [ زېیاتەر... 👁] 📕 ✖ 0 4 ✔ 99% ✍ ر.ک. 5/25/2021 6:10:00 PM\n📕 #44 ناوازە پەڕتۇکیانە\n📅 کاتو تۊمارکەرڎەی May 25 2021 5:44PM\n👁 ئی بابەتۍ 6,061 جارۍ ۋینیێنە\nناونیشانی پەرتووک 44 ناوازە... 44 بیرۆکە سەبارەت [ زېیاتەر... 👁] 📕 ✖ 0 3 ✔ 99% ✍ ر.ک. 5/25/2021 5:44:19 PM\n📕 (Qîw Mukriyanî) – Elfûbêy Kurdî پەڕتۇکیانە\n👫 نامۊ تۊمارکەری راپەڕ عوسمان عوزێری\n📅 کاتو تۊمارکەرڎەی Feb 11 2022 9:43AM\n👁 ئی بابەتۍ 781 جارۍ ۋینیێنە\nNavê pirtûkê: (Qîw Mukriyanî) – Elfûbêy Kurdî Nav [ زېیاتەر... 👁] 📕 ✖ 0 2 ✔ 99% ✍ ر.ع.ع. 2/11/2022 9:43:04 AM\n📕 (КУРДЫ ЗАПАДНОЙ АЗИИ (ХХ – начало ХХI پەڕتۇکیانە\n📅 کاتو تۊمارکەرڎەی Feb 20 2022 6:05PM\n👌 پۊرەلۋای و ۋەڵاکەرڎەی رۆژگار کەرکوکی\n👁 ئی بابەتۍ 1,161 جارۍ ۋینیێنە\nназвание книги: КУРДЫ ЗАПАДНОЙ АЗИИ (ХХ – начало Х [ زېیاتەر... 👁] 📕 ✖ 2 0 ✔ 99% ✍ ر.ع.ع. 2/20/2022 6:05:31 PM\n📕 (إظهار) ی بەرکەوی لە زانستی (نحو) دا پەڕتۇکیانە\n📅 کاتو تۊمارکەرڎەی Mar 9 2019 9:33PM\n👁 ئی بابەتۍ 8,434 جارۍ ۋینیێنە\nدانانی: شێخ محەمەدی بەرکەوی وەرگێڕانی: عومەر شێخ [ زېیاتەر... 👁] 📕 ✖ 0 0 ✔ 99% ✍ ز.س. 3/9/2019 9:33:48 PM\n📕 10 بنەما پەڕتۇکیانە\n📅 کاتو تۊمارکەرڎەی Jun 4 2018 4:04PM\n👁 ئی بابەتۍ 8,288 جارۍ ۋینیێنە\n10 بنەما گرنگترن بنەماکانی پەروەردەکردنی ڕۆڵەکانم [ زېیاتەر... 👁] 📕 ✖ 0 1 ✔ 99% ✍ ز.س. 6/4/2018 4:04:15 PM\n📕 10 خاڵ خۆزگە پێش چوونە زانکۆ بمزانیایە پەڕتۇکیانە\n👫 نامۊ تۊمارکەری هومام تاهیر\n📅 کاتو تۊمارکەرڎەی Feb 10 2018 8:07PM\n👁 ئی بابەتۍ 28,801 جارۍ ۋینیێنە\nنووسەر: د.یاسین عەبدلکەریم بکار (پزیشکی دەروونی) [ زېیاتەر... 👁] 📕 ✖ 1 2 ✔ 99% ✍ هـ.ت. 2/10/2018 8:07:03 PM\n📕 10 خەون پەڕتۇکیانە\n📅 کاتو تۊمارکەرڎەی Dec 23 2011 10:23AM\n👁 ئی بابەتۍ 47,940 جارۍ ۋینیێنە\nسەبری سلێڤانی دهۆک - 2008 [ زېیاتەر... 👁] ✖ 📕 ✖ 0 0 ✔ 84% ✍ هـ.ب. 12/23/2011 10:23:26 AM\nپەڕچنۍ PDF 13,723\nفایلەی پێوەنیدارە 56,747\n🗄 سەرچەمەکۍ 18,915\n⁉ تایبەتمەڼیۍ بابەتۍ 1,203,693\n| کاتو وەشکەرڎەی لاپەڕەی: 2.532 چرکە!


(پ د ک )وەزیری دەرەوەی عێراقیشی لەدەست چوو ب”زانە کێ کاندیدە” – Standard Kurd\n(پ د ک )وەزیری دەرەوەی عێراقیشی لەدەست چوو ب”زانە کێ کاندیدە”\nلەلایەن ستاندار Posted on تشرینی یه‌كه‌م 14, 2018 7091 جار بینراوە 0 سەرنج\nبەگوێرەی زانیاریەکان کە دزەیان کردووە لەو کەسانەی کە داواکاریان بۆ پۆستە وەزاریەکان پێشکەشکردووە لە رێگای ئەلیکترۆنی ٢٠٠ کەسیان خاوەن بروانەمەی بەرز و پلەی بەرزن، لەنێویاندا شەریف عەلی حسێن نەوەی مەلیکی پێشووی عێراق.\nجێی باسە ناوبراو داواکاری بۆپۆستی وەزیری دەرەوەی عێراق پێشکەشکردووە و، زانیاریەکان ئاماژە بۆ ئەوە دەکەن ئەگەری زۆرە لەلایەن عادل عەبدولمەھدی وەک کاندید بۆ وەزیری دەرەوە لە کابینەکەی پێشکەشی ئەنجومەنی نوێنەرانی بکات.\nھاوکات پۆستی وەزیری دەرەوە یەکێکە لەداخوازیەکانی پارتی کە دەیەوێ لە حکومەتی نوێی عێراق وەریگرێت.\nبڵاوکراوەی پێشوولە پێناو پارسەنگی هێز لەگەڵ یەکێتی بمێننەوە\nبڵاوکراوەی نوێترشاندێکی عەشیرەتەکانی هەرێم بەبۆنەی پیرۆزبایی سەردانی “بەرهەم ساڵح”ـیان کرد\nفەرماندەیەكی یەپەگە شوێنی ئەبوبەكر بەغدادی ئاشكرادەكات\nPosted on ئازار 26, 2019 0 1193\nباندەمافیاکان وبەرپرسەکان لە سپیکردنەوەی پارە(شوشتنەوەی دراو).\nPosted on ئازار 30, 2019 0 316\nپەندێک لەبۆتەفلیقەی سەرۆکی جەزائیرەوە بۆ سەرکردە ئیسلامی و عەلمانییەکانی کورد\nPosted on نیسان 3, 2019 0 666\nستاندەر ناوی وەزیرەکانی ناوەخۆ و سامانەسروشتییەکان لە کابینەکەی مەسرور بارزانی ئاشکرادەکات\nPosted on نیسان 7, 2019 0 7773\nپەرلەمان و گەمەی پارتی و زمانی تەخوین\nPosted on نیسان 13, 2019 0 167


زانكۆیەکى کوردستان بڕوانامه‌ی نێوده‌وڵه‌تیی(ئایزۆ) بەدەست دەهێنێت | وەزارەتى خوێندنى باڵا و توێژینەوەى زانستى\nزانكۆیەکى کوردستان بڕوانامه‌ی نێوده‌وڵه‌تیی(ئایزۆ) بەدەست دەهێنێت\nلەبەر ڕۆشنایى جێبەجێکردنى کارەکانیان بەسیستمى دڵنیایى جۆرى و، ڕایکردنى کارەکانی بەڕێوەبردنى بەشێوازى ئەلیکترۆنى، کە هاوشێوەى زانکۆ پیشکەتوەکانى جیهان، زانکۆى ئیشک بڕوانامەى (ئایزۆ)ى پێبەخشرا.\nوەرگرتنى ئەم بڕوانامەیە بەژمارە (9001:2015) لە ڕێکەوتى (٣١/٥/٢٠١٦) لەلایەن زانکۆى (ئیشک)ەوە دواى هەوڵە بەردەوامەکانى ستافى ئەو زانکۆیە دێ، کە لە هەوڵى بەردەوامدان بۆ ڕایکردنى کاروبارەکانیان بەشێوەیەکى باشتر، پێشتریش ئەو زانکۆیە زانكۆكه‌مان بڕوانامه‌ی ئایزۆی ژماره (9001:2008) به‌ده‌ست هێناوه له بواری خوێندنی باڵا و ڕاهێنان.\nدووباره به‌ده‌ستهێنانه‌وه‌ی ئه‌و بڕوانامه‌یه هه‌م سه‌ركه‌وتنێكی گه‌وره‌یه بۆ زانکۆکە، لەهەمان کاتدا ئه‌ركیشیان قورستر ده‌کات تا لە هەوڵەکانیان بۆ بەرزکردنەوەى ئاستى زیاترى زانکۆکەیان بەردەوام بن.\nلە بەرامبەر بەدەستهێنانى ئەو زانکۆیە، د.یوسف گۆران وەزیرى خوێندنى باڵا و توێژینەوەى زانستى، پیرۆزبایى لە د.ئیدریس هادى سەرۆکى زانکۆى ئیشک و ستاف و کارمەندانى زانکۆکە کرد، هیواشى خواست لە هەوڵەکانیان بەردەوام بن بۆ بەدەستهێنانى بڕوانامە نێودەوڵەتیەکان لە بوارە جیاکانى خوێندنى باڵا، بەشێوەیەک ڕەنگدانەوەى هەبێ لەسەر ئاستى پێشکەوتنى زیاترى زانکۆکەیان.\nبڕوانامه‌ی (ئایزۆ) به گوێره‌ی ستانداردی جیهانی بۆ كاروباری كارگێری و به‌ڕێوه‌بردنی دڵنیایی جۆرییه له سیستمی كاركردندا. له‌م سیسته‌مه‌دا، ته‌كنه‌لۆجیای نوێ به‌رێوه‌بردن ده‌بێته هۆی ڕاییكردن و ڕاپه‌راندنی سه‌رجه‌م ئیشوكاره‌كانی دڵنیایی جۆری و به‌ره‌وپێشبردنی زانكۆ و كه‌مكردنه‌وه‌ی ڕۆتینه له‌سه‌رجه‌م بواره‌كاندا.


فەوزی ڕەمزی : ساڵ و ڕۆژمێری ( کوردی ،، عارەبی ،، زاینی ،، ئێرانی ) . – WTARIKURD\nفەوزی ڕەمزی : ساڵ و ڕۆژمێری ( کوردی ،، عارەبی ،، زاینی ،، ئێرانی ) .\nبەشی چوارەم :\nساڵی هەتاوی ( خورشیدی ) واتە ساڵی ئێرانی .\nئەم رۆژمێرە بە شێوەیەکی بەربڵاو لە ئێران و ئەفغانسان / دا پەیڕەو دەکرێت. ساڵی هه‌تاوی ( خورشیدی ) له بنه‌ڕه‌تدا دەگەڕێتەوە بۆ سەرودەمانی بابلی و كلدانییه‌كان كه یەکێك بوون لە شارستانییه‌تێكی کۆن و دێرین . پارسەکان لە پێشدا ڕۆژمێری تایبەتی خۆیان هەبوو کە مووگە زەردەشتییەکان زۆر بە وردی دایان ڕشتبوو ، بەڵام کاتێك ئیسلام ناوچەکەی گرت و لەبەر بەرژەوەندی تایبەتی خۆیان کە بەرامبەر وەرگرتنی باج و خەراج و جزییە ، هاتن هەموو ڕۆژمێرکانی تریان لابرد و ڕۆژمێری کۆچی / یان بەسەردا سەپاندن .\nبەڵام لە کۆتایی سەدەی پێنجەمدا و لە سەرودەمانی ( جەلالە ئەلدین مەلەكشای سەلجووقی ) دا ڕۆژمێرێکی نوێیان تایبەت بە خۆیان هێنایە ئاراوە . جەلالەدین شا داوای لە ” عومەر خەیام ” ی شاعیر و ماتماتیکزان و ئەستیرەناسی بەناوبانگ کرد کە هەوڵی بخاتەگەر لەم بوارەدا ، ئەویش بە یارمەتی و هاوکاری چەندین زانا و ئەستێرەناسی ئەو سەردەمە هەستان بە دانان و رێکخستنی ئەو ڕۆژمێرە کە هەتا ئێستایش هەر بە ” ڕۆژمێری جەلالی ” دەناسرێت . ئەوەی شایانی باسی لێوەکردنە ئەوەیە ، کە ڕێژەی هەڵە لە ڕۆژمێرەکەی عەمەر خەیام و ئەو کۆمەڵە زانایانەدا ئەوەیە بە هەر ڕۆژێك لە 3.8 ملیۆن ساڵدا بەرامبەر بە ڕێژەی هەڵە لە ڕۆژمێری زاینییدا ئەگاتە ڕۆژێك لە 3300 ساڵدا . لەو ڕۆژمێرەدا ساڵ لە 12 مانگ پێکهاتووە و مانکیش 30 ڕۆژ بوو بەڵام لە کۆتایی ساڵدا ( 5 ڕۆژ ) بە زیادە دەمایەوە و لە ساڵی پڕیشدا ( leap year) ئەوا( 6 ڕۆژ ) بە زیاد دەمایەوە . ئەم ڕۆژمێرە تا سەرودەمانی ( ڕه‌زاشای په‌هله‌وی ) ، کاری پێدەکرا ، بەڵام له ساڵی 1925دا ڕۆژژمێرێك كه هەر له‌سه‌ر بنه‌مای ڕۆژژمێری جه‌لالی ئاماده كرابوو ئاراسته‌ی په‌رله‌مانی ئێران كرا و بوو به ڕۆژژمێری دەوڵەتی ئێران . ئەم ڕۆژژمێرە به‌گوێره‌ی سووڕی زه‌وی به ده‌وری خۆردا ( خورشید ) داڕێژراوه ، بۆیه پێی ده‌ڵێن : ڕۆژژمێری خورشیدی واتە هه‌تاوی . هه‌ر ساڵێك نزیکه‌ی 365 ڕۆژ ، 5 کاژێر و 49 خوله‌که .\nیه‌كه‌م ساڵی ڕۆژژمێره‌كه :\nساڵی ده‌ستپێكی ئه‌و ڕۆژژمێره ، واته ساڵی یەکی ڕۆژژمێره‌كه ، ئه‌و ساڵه‌یه كه پێغه‌مبه‌ری ئیسلام (د.خ.) له شاری مه‌كکە / وه كۆچده‌كات بۆ شاری مه‌دینه ( ساڵی 622 ی زایینی ، لای هەندێکیش دەڵێن ساڵی 621 ) بوو . هه‌ر بۆیه به ساڵی هه‌تاوی ده‌ڵێن : ساڵی کۆچیی هه‌تاوی یان هجری شمسی .\nبەڵام ئەوەی گرنگە دەمەوێت باسی لێوە بکەم ئەوەیە کە شای ئێران ( موحه‌مه‌د ڕه‌زا په‌هله‌وی ) ، ویستی ساڵی یەکی ڕۆژژمێره‌كەیان بكاته كاتێك كه ئیمپراتۆریی ماد هەرەسی هێنا و ڕووخێنرا و ئەوجا پاشایه‌تیی ” هه‌خامه‌نشی پارس ” بۆ یه‌كه‌م جار له ئێراندا ده‌سه‌ڵاتی گرته ده‌ست .\nله ڕێكه‌وتی 24 / 12 / 1354 مه‌جلیسه‌كانی پەڕلەمان و پیران بڕیاریان دا كه ده‌ستپێكی ڕۆژژمێری ئێرانی ببێته ده‌ستپێكی پاشایه‌تیی كوروش ( یه‌كه‌م پاشای هه‌خامه‌نشی كه ئیمپراتۆریی ماد / ی ڕووخاند و به‌و جۆره پارسه‌كان ده‌سه‌ڵاتیان گرته ده‌ست ) .\nله ده‌ستپێكی ساڵی 1355دا ڕۆژژمێری پاشایه‌تی به‌كارهێنرا و بوو به ساڵی 2535ی پاشایه‌تی . به‌ڵام به سه‌رهه‌ڵدانی شۆڕشی ئێران كه بوو به هۆی ڕووخانی حكوومه‌تی پاشایه‌تی له ئێراندا ، ئه‌و بیرۆكه‌یه تێك چوو و له ڕێكه‌وتی 5 / 6 / 1357 دا ڕۆژژمێری پاشایه‌تی هه‌ڵوه‌شێنرایه‌وه و بووه‌وه به ( كۆچیی هه‌تاوی واتە هجری شمسی ) .\nیه‌كه‌م ڕۆژی ڕۆژژمێره‌كه :\nڕۆژی ده‌ستپێكی ڕۆژژمێره‌كه ، كرایه یەکی به‌هار، كه 1ی نه‌ورۆزی ئه‌و ساڵه بوو كه په‌یامبه‌ری ( د خ ) ئیسلام تێیدا كۆچ (هجرت) ی كردبوو بۆ مه‌دینه . (1/1/1 ی ساڵی هه‌تاوی به‌رانبه‌ر بوو له‌گه‌ڵ ڕۆژی هه‌ینی 19ی مارتی 622 ی زایینی) .\nكه‌وا بێت ساڵی 1ی هه‌تاوی = ساڵی 622 ی زایینی ، واته ساڵی زایینی 621 ساڵ له ساڵی هه‌تاوی زیا‌تره : 622 – 1 = 621 .\nکه‌وا بێت ، ئێرانییه‌کان له ڕۆژژمێری جه‌لالیدا به تیرێك دوو نیشانیان پێکاوه ، هه‌م مێژوو و هەم دابونه‌ریتی خۆیان پاراستووه ، لە هەمان کاتیشدا ڕۆژێکی گرنگی ئیسلامییان به‌کار هێناوه :\n1 – یه‌که‌م ڕۆژی ساڵ ، 1 ی نه‌ورۆزه ، که دابونه‌ریتێکی دێرینه‌ی خۆیانە .\n2 – یه‌که‌م ساڵی ڕۆژژمێره‌که ، واته ساڵی 1 ی ڕۆژژمێره‌که ، ساڵی کۆچ (هجرت) ی پێغه‌مبه‌ری ئیسلامه ( د خ ) له مه‌ککه بۆ مه‌دینه ، که بۆنه‌یه‌کی گرنگه له جیهانی ئیسلامدا .\nمانگه‌کانی ڕۆژژمێری ئێرانی ، كه بنه‌ڕه‌تی ئاڤێستایییان هه‌یه بریتین له :\n* به‌هار / ( فەروەردین 31 ڕۆژە ،، ئەردیبەهێشت 31 ڕۆژە ،، خورداد 31 ڕۆژە ) .\n* هاوین / ( تییر 31 ڕۆژە ،، ئەمورداد 31 ڕۆژە،،شەهریوەر 31 ڕۆژە ) .\n* پاییز / ( میهر 30 ڕۆژە ،، ئابان 30 ڕۆژە ،، ئازەر 30 ڕۆژە ) .\n* زستان / ( دەی 30 ڕۆژە ،، بەهمەن 30 ڕۆژە ،، ئەسفەند 29 یا 30 ڕۆژە ) .\nگۆڕینی ساڵی زایینی بۆ هه‌تاوی :\nلەبەرئەوەی ساڵی زایینی و ساڵی هه‌تاوی له یه‌ك ڕۆژدا ده‌ست پێناكه‌ن ، كه‌واتە ناشتوانن به‌رانبه‌ری یه‌ك بوەستنەوە .\nئەوجا بۆ گۆڕینی ئه‌و دوو ساڵە بۆ یه‌كتری دوو ئه‌گه‌ر هه‌یه :\n1 – ئه‌گه‌ر له نێوان 1 ی یانوار ( کانوونی دووەم ) هه‌تا 20- 21 ی مارت ـ به‌سته به‌وه‌ی كه نه‌ورۆز بكاته كام له‌و ڕۆژانه ـ (1 ی نه‌ورۆز ) ی ئه‌و ساڵه زایین/ ییه بێت ، 622 ساڵ له ساڵه زایینییه‌که که‌مده‌که‌ینه‌وه .\nبۆ نموونه بۆ ساڵی 2016ی زایینی ئەوا ده‌کاتە : 2016 – 622 = 1394\n2 / ئه‌گه‌ر دوای 20 – 21 ی مارت ( ١ی نه‌ورۆز ) هه‌تا کۆتاییی ئه‌و ساڵه زایینی/ یه بێت ، 621 ساڵ له ساڵه زایینییه‌که که‌م ده‌که‌ینه‌وه .\nبۆ نموونه بۆ ساڵی 2016ی زایینی ئەوا دەکاتە : 2016 – 621 = 1395 . هەروەها بە پێچەوانەیشەوە ئه‌گه‌ر ساڵی هه‌تاویمان هه‌بێت و بمانەوێت بیکه‌نه زایینی ئەوا به‌پێچه‌وانه‌ی سه‌ره‌وه کار ده‌که‌ن : 1394 + 622 = 2016 ز،،، 1395 + 621 = 2016 ز .\nبۆمانده‌ر كه‌وت كه ڕۆژژمێری ئێرانی ، هاوکات که ڕۆژژمێرێکی هه‌تاوییه ، ڕۆژژمێرێکی کۆچیشه .\nزەردەشت عوسمان: یەکەمین زەنگی کوشتنم لێیدا !\nشيرزاد شيخاني : خللووووووووه ؟!.


لەوانەیە بۆزۆنی هیگز تا ئێستا نەدۆزرابێتەوە | فیزیک\nگه‌ردونناسی / هەواڵ\nبڵاوکراوەتەوە لە لایەن muhsin burhan · 10/11/2014 · Updated 10/11/2014\nوەرگێڕانی: محسن برهان\nساڵی ڕابردوو تاقیگەی سێرن(CERN) هەواڵی کەشفکردنی تەنۆلکەیەکی بونیادی تازەی بڵاوکردەوە بەناوی بۆزۆنی هیگز، هەمان ئەو تەنۆلکەیەی کە ساڵانێک پێش ئەوە ستاندارد مۆدێل پێشبنینی بوونی کردبوو، بە دۆزینەوەی ئەم بۆزنە توانرا چۆنیەتی پەیدابوونی بارستای تەنۆچکە بونیادیەکان بەهۆی بواری هیگز تاڕادەیەک ڕوونتر بێتەوە. هەروەها ئەم دۆزینەوەیە خەڵاتی نۆبڵی ساڵی پاری بۆخۆی قۆستەوە. بەڵام ئێستا کۆمەڵێک لە زانایانی فیزیا کەوتوونەتە گەمان و دوودڵیەوە و دەڵێن لەوانەیە ئەو تەنۆلکەیە خودی بۆزۆنی هێگز نەبووبێت و بەڵکو تەنۆلکەیەکی هاوشێوی بێت.\nبە پێی هەواڵێکی سایتی زانستی(sciencedaily) ئەمریکی ، زۆربەی کاڵکوڵەیشنەکان نیشانیان دا ئەو تەنۆلکەیەی ساڵی پار لە تاودەرە گەورەکەی سێرن دا دۆزرایەوە لە ڕاستی دا هەمان بۆزۆنی هیگز بووە.فیزیکناسان کۆکن لە سەر ئەوەی سێرن(CERN) تەنۆلکەیەکی نوێی کەشفکردووە کە تا پێش ئەو نەبینرابوو، بەڵام لەم ماوانەدا لێکۆڵینەوەکانی تیمیێکی نێودەوڵەتی بەهاوکاری زانکۆی دانیمارکی باشوور گەشتووەتە ئەو ئەنجامەی هیچ بەڵگەیەکی ئەوتۆ بەدەستەوە نیە بۆ سەلماندنی ئەوەی ئەم تەنۆلکە تازەیە هەمان بۆزۆنی هیگزە. ئەم تیمە نێودەوڵەتیە سەرلەنوێ داتا بەدەستهاتووەکانی تەنۆلکە نوێکەیان خستووەتە ژێر لێکۆڵینەوەوە و پشکنینەوە.\n«Mads Toudal Frandsen» پرۆفیسۆری یاریدەدەر لە «ناوەندی گەردوونناسی و دیاردەناسی فیزیکی تەنۆلکەکان» سەر بە زانکۆی دانیمارکی باشوورو وەک یەکێک لە لێکۆڵێرەوەکانی ئەم تیمە لەم بارەیەوە دەڵێت: داتاکانی سێرن بەشێوەیەکی گشتی بەڵگەن بۆ ئەو ڕاستیەی کە تەنۆلکە نوێکە بۆزۆنی هیگز بووە واتە بۆزۆنی هیگز دەتوانێت ئەم داتایانە پشتڕاست بکاتەوە بەڵام کێشەکە لەوەدایە هەمان ئەم داتایانەمان دەستکەوێت لە تەنۆلکەیەکی جیاوازی ترەوە. هەروەها وتی: ئەم لێکۆڵینەوە نوێیەئی ئێمە بەتەواوی ئەوە ڕەتناکاتەوە سێرن(CERN) بۆزۆنی هیگزی کەشف نەکردبێت بەڵام ئەگەری ئەوەش هەیە ئەم تەنۆلکە تازەیە تەنۆلکەیەکی جیاوازی تر بێت کە ئەمیش وەک بۆزۆنی هیگز تا ئێستا کەشفنەکراوە. بە هەرحاڵ داتاکانی بەردەسی ئێمە کافی نیە بۆ دیاریکردنی ماهیەتی ئەم تەنۆلکەیە بە تەواوی.\nزانایان لەو بڕوایەدان تەنۆلکە کەشفکراوەکەی تاقیگەی سێرن لەوانەیە تەنۆلکەی تێکنی هیگز ((techni-higgs particle) بێت، ئەم تەنۆکەیەش وەک لە ناوەکەیەوە دیارە لە چەند ڕوویەکەوە هاوشێوەی بۆزۆنی هیگزە، ئەگەرچی تەنۆکەی تێکنی هیگز و بۆزۆنی هیگز لە تاقیگەدا بە ئاسانی لەیەک جیاناکرێنەوە بەڵام ئەم دووانە دوو تەنۆلکەی زۆر لەیەکتر جیاواز ترن و سەربە دوو تیۆری جیاوازی چۆنیەتی پێکهاتنی گەردوونن.\nبۆزۆنی هیگز وەک پارچەیەکی ونبووی (ستاندارد مۆدێلە) وایە. ئەم تیۆرە سێ هێز لەکۆی چوار هێزەکەی گەردوون لێکدەداتەوە بەڵام لە لێکدانەوەی ماددەی تاریکدا(dark matter) پەکی دەکەوێت لە کاتێکدا ئەم مادە بەشێكی گەورەی گەردوون پێکدێنێت.هەر چی تەنۆلکەی تێکنی هیگزیشە لە ماهیەتی بووندا تەنۆلکەیەکی زۆر جیاوازە.\nتێکنی هیگز تەنۆلکەیەکی بوونیادی نیە بەڵکو بەهۆی یەک گرتنی چەند تێکنی کوارگێکەوە دروست دەبێت، ئەم تێکنی کوارکانەش پێکهێنەری سەرەتایین. تێکنی کوارکەکان بە شێوەی جیاواز یەک دەگرن و بەیەکەوە دەبەسترێن و پیکهاتووی جیاواز دروست دەکەن، بۆ نمونە، تەنۆلکەی تێکنی هیگز پێک دەهێنن،یان ئەگەر بەشێوەیەکی تر بەیەکەوە ببەسترێن مادەی تاریک پێک بهێنن(Dark matter).\nکەواتە دوو ئەگەر دێتە کایەوە یائەوەتە ئەو تەنۆلکە نوێیەی سێرن هەمان بۆزۆنی هیگزی سەر بە (ستاندارد مۆدێلە) یا یائەوەتە تەنۆلکەی تێکنی هیگزە کە لە یەکگرتنی دوو تێکنی کوارگ درووست بووە. « Mads Toudal Frandsen » لە دەڵێیت: تەنها بە داتای زیاتر دەتوانین ڕوونی بکەینەوە ئەو تەنۆلکە بۆزۆنی هیگزە یاخود تێکنی هیگز.\nTags: بۆزۆنی هیگزتەنۆلکەی هیگزتێکنی هیگزسێرنهیگز\nby akam muhammad · Published 10/01/2016 · Last modified 13/01/2016\nهه‌نگاوێکی گه‌وره و مێژوویی له بۆشایی دا: بۆ یه‌که‌م جار نیشتنه‌وه‌ی ڕۆبۆتێک له سه‌ر کلکدارێک\nby Arman Khalil · Published 13/11/2014\n(بەراورد کردنی قەبارەی ئەستێرەکان (ڤیدیۆ\nby muhsin burhan · Published 27/04/2015\nNext story !چا و کەوچکە چا\nPrevious story چۆن ئاسمان ڕووانگە بکەین؟\nئایا تاریکی خێرای هەیە؟\n2 تشرینی دووهەم, 2014\nهۆکاری درووست بوونی “نوقتەی رەش و سپی” لە کاتی نە بوونی پەخشدا چییە؟!\n15 ئازار, 2015\nدروست بوونی جیهان، ئایا ڕێکەوتێکە یان مەبەستێکە؟\n18 تشرینی یەکەم , 2015